Hand of Fate 2 Review | Ελληνική Κοινότητα Xbox\nTo πρώτο Hand Of Fate ήταν για εμένα ένα από τα παιχνίδια “αποκάλυψη” των τελευταίων ετών. Το βρήκα προφανώς από σπόντα, όταν έγινε διαθέσιμο δωρεάν με τα Games with Gold τον μακρινό πλέον Φεβρουάριο του 2016, όμως ήταν έρωτας με την πρώτη ματιά.\nΑυτός ο τίτλος για εμένα δείχνει πώς μπορεί ένα μικρό σε μέγεθος studio να υλοποιήσει μια πανέξυπνη ιδέα και να χρησιμοποιήσει τους πόρους που έχει για να πετύχει αυτό που θέλει. Δεν προσπαθούσε να πλασαριστεί ως κάτι το παραπάνω, ούτε όμως ήταν κενό περιεχομένου. Ήταν νομίζω το τρανό παράδειγμα του επιχειρήματος που υποστηρίζει το πόσο καλές ιδέες υπάρχουν μέσα στους [email protected] τίτλους.\nΜπορεί βέβαια το sequel να καθυστέρησε λίγες εβδομάδες παραπάνω για το Xbox One, στις οποίες ναι άνοιγα κάθε μέρα tab με τον πρωινό καφέ για να τσεκάρω αν κυκλοφόρησε επιτέλους, ωστόσο το Hand of Fate 2 είναι πλέον γεγονός. Για να δούμε αν στέκεται επάξια ως συνεχιστής του καλού ονόματος του προκατόχου του.\nΌχι δεν τρωγόμουν κάθε μέρα από την ζήλια που στις άλλες πλατφόρμες το χαίρονται εδώ και καιρό. Όχι καθόλου..\nΌπως και να ‘χει, ξεκινάμε με τα γραφικά και εδώ τα πράγματα νομίζω πως είναι πολύ θετικά. Έχουμε να κάνουμε ξεκάθαρα με ένα κλικ πιο πάνω από εκείνα του προηγούμενου τίτλου χωρίς όμως να αλλάζει το ύφος στο ελάχιστο, το οποίο προσωπικά μου φέρνει αρκετά σε παλιό καλό Fable. Αν και το παιχνίδι είναι όλο γραμμένο σε Unity – της οποία δεν είμαι και ο μεγαλύτερος υποστηρικτής – οι developers έχουν κάνει εξαιρετική δουλειά στο optimisation.\nΜοναδικό σημείο στο οποίο πρέπει να σταθώ είναι κάποια κολλήματα στο frame pacing που προκύπτουν όταν φορτώνει ένα επίπεδο αλλά αυτά νομίζω οφείλονται ξεκάθαρα στο γεγονός ότι το παιχνίδι μπουκώνει καθώς κάνει load εκείνη την στιγμή. Κατά την διάρκεια της μάχης τέτοια προβλήματα δεν μου εμφανίστηκαν παρά σε ελάχιστες περιπτώσεις, γεγονός που με αφήνει πολύ ικανοποιημένο.\nΜπορεί ο τίτλος να είναι indie, αυτό όμως δεν σημαίνει πως δεν είναι προσεγμένος. Το Hand of Fate 2 ανήκει από την πρώτη στιγμή της κυκλοφορίας του στην λίστα με τα Xbox One X Enhanced παιχνίδια και εκεί μπορώ να επιβεβαιώσω πως δείχνει πανέμορφο. Οι κάτοχοι του μικρού “τέρατος” μπορούν να απολαύσουν το παιχνίδι σε native 4K ανάλυση ενώ παρέχεται και η επιλογή για unlocked framerate την οποία και τίμησα δεόντως. Συγκριτικά με το Xbox One οι διαφορές είναι εμφανείς κυρίως στην λεπτομέρεια των textures αλλά στην φάση του παιχνιδιού των καρτών. Στην φάση της μάχης τα γραφικά είναι ούτως η άλλως πιο στυλιζαρισμένα οπότε εκεί η διαφορά δεν φαίνεται με την πρώτη ματιά.\nΣτα του ήχου θέλω πρώτα απ’ όλα να τονίσω το πόσο απίστευτο είναι το voice acting με τον Anthony Skordi να ενσαρκώνει για δεύτερη φορά τον ρόλο του Dealer. Η φωνή του τύπου έχει απίστευτο βάθος και σε καθηλώνει – ειδικά αν φοράς headset – ενώ η γρέζα και ο τρόπος που τονίζει κάθε-μια-λέξη προσδίδει βάρος και αυθεντία στον ρόλο. Σίγουρα, δεν θα ήθελα να τον πετύχω έξω στον δρόμο, πόσο μάλλον να του αντιμιλήσω.\nΤον χαρακτήρα του παιχνιδιού συμπληρώνει η ambient μουσική η οποία με λίγες διάσπαρτες νότες στα έγχορδα και δύο τρία χτυπήματα στα κρουστά δημιουργεί από το μηδέν ατμόσφαιρα. Εξίσου πολύ καλή δουλειά έχει γίνει στα sound effects. Σε μια τόσο μικρή παραγωγή δεν περιμένεις λεπτομερή samples και διαφορετικούς ήχους στα όπλα ανάλογα π.χ. αν χρησιμοποιείς τσεκούρι η daggers, και όμως εκείνοι υπάρχουν. Ακόμη, λατρεύω το πως ανεβαίνουν τα μπάσα και εκείνο το oomph που ακούγεται κάθε φορά που ενεργοποιείς την ειδική επίθεση του όπλου σου.\nΓια όσους όμως διαβάζουν μέχρι τώρα και δεν ξέρουν τι είναι το Hand of Fate, πολύ γρήγορα να εξηγήσω ότι επί της ουσίας είναι ένα 1vs1 D&D παιχνίδι με κάρτες. Εμείς (ο παίκτης) πρέπει να καταφέρουμε να ξεπεράσουμε μια σειρά από προκλήσεις που μας θέτει ο Dealer (o Dungeon Master) και οι οποίες επιλέγονται στην τύχη ανάλογα με το εκάστοτε σενάριο και ένα deck απο κάρτες που συμπληρώνουμε πριν από κάθε αποστολή. Όσο προχωράμε κάθε αποστολή τόσο πιο πιθανό είναι να ανταμειφθούμε με κάτι καλό ή να φάμε τα μούτρα μας καθώς πολλές επιλογές αφήνονται στην τύχη όπως σε διάφορα επιτραπέζια παιχνίδια. Το δεύτερο μισό του παιχνιδιού είναι το Combat Phase όπου εκεί πέρα το παιχνίδι γυρίζει σε Action-Rpg με ένα σύστημα μάχης που φέρνει πολύ στα Arkham παιχνίδια.\nΑπό την άλλη πλευρά, για όσους είναι γνώριμοι με την σειρά τα πράγματα δεν αλλάζουν δραματικά. Μπορεί το tutorial να βοήθησε κάπως τη μνήμη μου, όμως από την πρώτη στιγμή που έτρεξα το παιχνίδια αισθάνθηκα κατευθείαν σαν στο σπίτι μου. Σε γενικές γραμμές αυτό που συνάντησα είναι βελτιώσεις σε όλους τους τομείς του gameplay.\nΞεκινώντας από το σύστημα μάχης, πρέπει να αναφέρω πως έχει βελτιωθεί σε αρκετά μεγάλο βαθμό σε σχέση με τον προηγούμενο τίτλο. Δεν το αισθάνεσαι πλέον χοντροκομμένο καθώς έχουν βελτιωθεί πολύ τα animations των επιθέσεων και έχει ελαχιστοποιηθεί το κλασσικό teleporting επάνω στους εχθρούς. Προφανώς δεν είναι στα επίπεδα κάποιου AAA τίτλου και προφανώς υπάρχουν στιγμές που ούρλιαζα “Το πάτησα, το πάτησα” αλλά αυτό μάλλον έχει να κάνει με την ιδιοσυγκρασία μου και το γεγονός ότι έκανα button mashing.\nΑκόμη το παιχνίδι έχει αποκτήσει κάποια καινούρια features και mechanics. Μου αρέσει που η ομάδα ανάπτυξης χρησιμοποιεί τον Dealer για να σου πει στην κυριολεξία “This is one of the few ways I have changed the game” κάθε φορά που σου παρουσιάσει τις αλλαγές που έχει κάνει στο gameplay. Πολύ meta.\nΠρώτα απ’ όλα έχουμε την εισαγωγή των Companions οι οποίοι όπως προφανώς υποδεικνύει και η λέξη είναι ακόλουθοι οι οποίοι μας συνοδεύουν σε κάθε Challenge. Μπορούμε να έχουμε μόνο έναν μαζί μας την φορά και ανάλογα με τον ποιόν θα επιλέξουμε παίρνουμε κάποιου είδους μπόνους, τόσο στην φάση των καρτών όσο και στην φάση της μάχης. Επίσης, οι ακόλουθοι έρχονται και με ξεχωριστές κάρτες ιστορίας στις οποίες αποκτούμε πρόσβαση μόνο αν έχουμε τον αντίστοιχο ακόλουθο στην παρέα μας. Για παράδειγμα, αφού παίξεις την εισαγωγή, παίρνεις τον πρώτο Companion, τον Malaclypse. Αυτός έχει ένα ability που σου επιτρέπει να ξαναεπιλέξεις μια κάρτα αν πέσεις πάνω σε failure, ενώ στην μάχη μπορεί ανα τακτά χρονικά διαστήματα να σου βάζει μια ασπίδα η οποία απορροφά το πρώτο χτύπημα που θα φας, προσθέτοντας κατά αυτό τον τρόπο ένα κλικ περισσότερο βάθος στο σύστημα μάχης.\nΔεύτερον έχουμε την εισαγωγή ολόκληρων σεναρίων στο story mode. Πλέον το campaign αποτελείται από 22 Challenges (στην ουσία είναι κεφάλαια δεν ξέρω γιατί επέλεξαν να τα ονομάσουν challenges) τα οποία συνήθως έχουν ένα γενικότερο theme που ορίζει το πως θα εξελιχθεί, ανεξάρτητα από τις κάρτες που έχουμε επιλέξει εμείς για να φτιάξουμε το deck. Για παράδειγμα ένα challenge μας θέλει να παλεύουμε με ένα τεράστιο ogre και την ζωή μας να μειώνεται από την αρχή στο 10/100. Προφανώς θέλει στρατηγική σκέψη για να το ολοκληρώσεις καθώς και σωστές επιλογές από μέρους μας σε equipment, companions κτλ.\nΤο Fame είναι ένα καινούριο mechanic που καλούμαστε να διαχειριστούμε πέρα από τα food, gold, και life. Ουσιαστικά είναι ακόμη μια μπάρα η οποία γεμίζει ανάλογα με το πόσο ηρωικές ή ευγενείς είναι οι πράξεις και οι αποφάσεις μας σε ορισμένα σενάρια. Πλέον υπάρχουν και κάρτες που μπορούμε να βάλουμε από πριν στο deck και οι οποίες χρησιμοποιούν τον δείκτη του fame για να καθορίσουν το αποτέλεσμα τους. Για παράδειγμα ένα τσεκούρι χρειάζεται πάνω από 23 Fame για να θεωρηθούμε “άξιοι” και να μπορέσουμε να το κάνουμε equip ενώ μια άλλη κάρτα σεναρίου ανάλογα με το fame που θα έχουμε όταν την ανοίξουμε μας δείχνει όλο και περισσότερες από τις τοποθεσίες που μας περιμένουν στην συνέχεια.\nΤέλος έχουμε και αλλαγές στο RNG όλου του παιχνιδιού καθώς πέρα από τις κλασσικές 4 κάρτες που όριζαν το αποτέλεσμα κάποιου τυχαίου γεγονότος πλέον στην διάθεση του Dealer υπάρχουν και ζάρια, ρουλέτες από χαρτιά που γυρίζουν, καθώς και ένα εκκρεμές το οποίο και λατρεύω γιατί έρχεται πακέτο με κάτι ανεπαίσθητα ηχητικά εφέ.\nΣε γενικές γραμμές είμαι πλήρως ικανοποιημένος από την δουλεία που έχει κάνει η Defiant Development (εκ της Αυστραλίας – να τα βλέπουν αυτά όσοι έκλεισαν την Visceral) στο Hand of Fate 2. Είναι το ίδιο παιχνίδι που λατρέψαμε αλλά με βελτιώσεις σε όλους τους τομείς και με ανανεωμένη μορφή στην παρουσίαση έτσι ώστε να διατηρείται φρέσκο. Με την προσθήκη του Endless Mode που θα έρθει σε δεύτερο χρόνο, θεωρώ θα γίνει ακόμα καλύτερο.\nΌσοι λοιπόν αγαπήσατε το πρώτο Hand of Fate να ξέρετε πως η συνέχεια του είναι must buy. Το ίδιο ισχύει εξίσου για όσους ψάχνετε έναν τίτλο λίγο διαφορετικό, λίγο μικρότερο σε μέγεθος και λίγο πιο εναλλακτικό. Δεν έχετε να πάτε παραπέρα, το Hand of Fate 2 αξίζει σίγουρα την προσοχή σας.\nXbox One X Gameplay από το Hand of Fate 2\nΈνα από τα challenges του παιχνιδιού, με την ποιότητα του Supersampling\n← Deals with Gold (12/12 - 19/12) Quantum Break - Xbox One X Enhanced →


Γερμανική εφημερίδα πρότεινε ότι η Βενεζουέλα θα μπορούσε να γίνει για τη Ρωσία «μια νέα Κούβα στην πίσω αυλή των Ηνωμένων Πολιτειών» – Liberation Popular\nΓερμανική εφημερίδα πρότεινε ότι η Βενεζουέλα θα μπορούσε να γίνει για τη Ρωσία «μια νέα Κούβα στην πίσω αυλή των Ηνωμένων Πολιτειών»\nΗ άφιξη των στρατηγικών Ρωσικών βομβαρδιστικών αεροπλάνων TU-160 στη Βενεζουέλα προκάλεσε μια σπασμωδική κίνηση από μερικούς Αμερικανούς αξιωματούχους, αν και τα αεροσκάφη δεν μετέφεραν τα πυρηνικά όπλα και είχαν επισκεφθεί τη χώρα στο παρελθόν.\nΗ Γερμανική εφημερίδα Frankfurter Allgemeine υποστηρίζει ότι η ταραχή των Αμερικανικών κυβερνητικών κύκλων που προκλήθηκε από την επίσκεψη των Ρωσικών TU-160 στη Βενεζουέλα σχετίζεται με το γεγονός ότι ενώ ο έλεγχος των ΗΠΑ στην περιοχή αποδυναμώνεται, ειδικά στην ίδια τη Βενεζουέλα, η Ρωσία συνεχίζει να ενισχύει τη θέση της στη Λατινική Αμερική. Η εφημερίδα πρότεινε ακόμη και ότι η Βενεζουέλα θα μπορούσε να γίνει μια «νέα Κούβα στην πίσω αυλή της Αμερικής «για τη Ρωσία.\nΗ Frankfurter Algemaine σημείωσε ότι τα τελευταία χρόνια η Ρωσία έχει επενδύσει σημαντικά στον ενεργειακό τομέα της Βενεζουέλας, αποφεύγοντας την στασιμότητα λόγω της γήρανσης του εξοπλισμού και την έλλειψη νέων χώρων γεωτρήσεων.\nΗ Μόσχα είναι επίσης μία από τις λίγες χώρες που εξακολουθούν να παρέχουν νέα δάνεια στο Καράκας, αναδιάρθρωση και ακυρώνουν τα παλαιά δάνεια, όταν η χώρα αγωνίζεται να επιστρέψει ένα τεράστιο χρέος. Κατά τη διάρκεια της τελευταίας επίσκεψης του Προέδρου της Βενεζουέλας Nicolas Maduro στη Μόσχα, η Ρωσία δεσμεύθηκε να επενδύσει $6.000.000.000 στο εγγύς μέλλον.\nΈνας άλλος τομέας συνεργασίας μεταξύ των δύο κρατών είναι η στρατιωτική σφαίρα. Η εφημερίδα σημείωσε ότι μετά τις ΗΠΑ που σταμάτησαν να προμηθεύουν όπλα στο Καράκας και το Ισραήλ σταμάτησε να προμηθεύει ανταλλακτικά για τα F-16, η Μόσχα παρενέβη για να γεμίσει το κενό. Η Ρωσία και η Βενεζουέλα υπέγραψαν πολλά εκατομμύρια συμβόλαια για στρατιωτικό εξοπλισμό, και στο εγγύς μέλλον η χώρα θα ξεκινήσει την παραγωγή τουφεκιών Καλάσνικοφ στο έδαφός της.\nΣύμφωνα με την Frankfurter Allgemeine, η Ρωσική βοήθεια όχι μόνο επέτρεψε στην Βενεζουέλα για να επιβιώσει οικονομικά, αλλά ενίσχυσε και τον στρατό της, ο οποίος έχει γίνει ένας από τους ισχυρότερους στην περιοχή. Το τελευταίο είναι ιδιαίτερα σημαντικό, δεδομένου ότι το περασμένο έτος, ο πρόεδρος των ΗΠΑ, ο Donald Trump αποκάλυψε ότι η Ουάσινγκτον δεν αποκλείει μια στρατιωτική επιλογή ως μέσο για την επίλυση της αντιπαράθεσης της με το Καράκας.\nΗ Γερμανική εφημερίδα ισχυρίζεται ότι η Ρωσία θα πρέπει να προστατεύσει τις επενδύσεις της στη Βενεζουέλα και ως εκ τούτου έστειλε στρατηγικά βομβαρδιστικά της για να περιπολούν την Καραϊβική Θάλασσα για να καταστήσει σαφές στις Ηνωμένες Πολιτείες ότι το Καράκας είναι «δεν μόνο του». Τα μέσα ενημέρωσης δεν εξηγούν γιατί τα TU-160 επέστρεψαν στην Ρωσία σε λιγότερο από μία εβδομάδα.\nΠροηγούμενες Προηγούμενο άρθρο: ‘PREPPERS» ΝΑΖΙΣΤΙΚΟΙ ΠΥΡΗΝΕΣ ΣΤΟΝ ΓΕΡΜΑΝΙΚΟ ΣΤΡΑΤΟ !!!\nΕπόμενες Επόμενο άρθρο: Κώστας Βάρναλης, ξεπέρασε τις καλύτερες υποσχέσεις της νιότης του – Αφιέρωμα


5 Φυσικοί Τρόποι Αποτρίχωσης Χωρίς Κερί ή Ξυραφάκι! | Anonymoi.gr\n5 Φυσικοί Τρόποι Αποτρίχωσης Χωρίς Κερί ή Ξυραφάκι!\nΌλες γνωρίζουμε τις δυσκολίες της αποτρίχωσης και του ξυρίσματος.\nΕξοικονομήστε χρόνο και χρήμα με αυτούς τους 5 φυσικούς τρόπους για να κάνετε αποτρίχωση, χωρίς κερί ή ξυραφάκι!\n1. Scrub Με Βρώμη\nΤο τρίψιμο με βρώμη αφαιρεί τις ανεπιθύμητες τρίχες του προσώπου, ενώ ταυτόχρονα κάνει απολέπιση και θρέφει την επιδερμίδα. Ανακατέψτε 1/2 κ.γλ. βρώμη με 1 κ.σ. μέλι και 6-8 σταγόνες φρέσκο χυμό λεμονιού. Απλώστε το μείγμα στο δέρμα και αφήστε το να απορροφηθεί για 15-20 λεπτά.\nΌταν στεγνώσει, κάντε μασάζ με τα δάχτυλά σας. Τρίψτε προς την κατεύθυνση ανάπτυξης των τριχών για να τις αφαιρέσετε απαλά. Πλύνετε το πρόσωπό σας και επαναλάβετε δύο φορές την εβδομάδα.\n2. Παπάγια & Ρίζα Κουρκουμά\nΑυτή η σπιτική θεραπεία απαιτεί λίγη προετοιμασία, αλλά αξίζει τον κόπο. Ξεφλουδίστε και κόψτε την παπάγια σε μικρούς κύβους. Χρησιμοποιώντας ένα πιρούνι, λιώστε τους κύβους ώσπου να γίνουν ένας παχύς, ζουμερός πολτός. Στη συνέχεια, περάστε στον τρίφτη ένα μικρό κομμάτι ρίζας κουρκουμά. Ανακατέψτε το τρίμμα του κουρκουμά με τον πολτό της παπάγια, μέχρι να απορροφηθεί εντελώς ο κουρκουμάς. Κάνετε απαλό μασάζ στο δέρμα σας και αφήστε το να δράσει για 20 λεπτά. Τέλος, ξεπλύνετε με ζεστό νερό. Εάν το επαναλαμβάνετε δύο φορές την εβδομάδα, η ανάπτυξη νέων τριχών σταδιακά θα σταματήσει.\n3. Κουρκουμάς & Ανθόνερο\nΗ εφαρμογή μιας παχιάς πάστας από τριμμένη ρίζα κουρκουμά και ανθόνερο, αφαιρεί αποτελεσματικά την τριχοφυία από τα πόδια, την πλάτη και τα χέρια. Αφήστε το μείγμα να εισχωρήσει στο δέρμα για 15-20 λεπτά, πριν το ξεβγάλετε με ζεστό νερό.\n4. Μάσκα Με Αυγά\nΑυτή η θεραπεία είναι πιο δραστική στην τριχοφυία του προσώπου. Ανακατέψτε το ασπράδι ενός αυγού με 1 κ.σ. ζάχαρη και 1/2 κ.σ. κορν φλάουρ. Εφαρμόστε τη μάσκα και αφήστε τη να στεγνώσει για 15-20 λεπτά. Στη συνέχεια, ξεκολλήστε τη με αργές κινήσεις. Επαναλάβετε 3-4 φορές την εβδομάδα, για καλύτερα αποτελέσματα.\n5. Βασιλικός & Κρεμμύδι\nΑυτή η φυσική μέθοδος απαιτεί μόλις 2 υλικά: βασιλικό και κρεμμύδι. Λιώστε 10-12 φύλλα βασιλικού και 2 κρεμμύδια μαζί σε ένα μπολ. Εφαρμόστε το μείγμα στο δέρμα σας και αφήστε το για 15-25 λεπτά πριν το ξεπλύνετε με νερό. Επαναλάβετε τη διαδικασία 3-4 φορές την εβδομάδα για τουλάχιστον 1 μήνα, για να αφαιρέσετε εντελώς τις τρίχες από τη ρίζα.


Κρίσταλ Πάλας Νόριτς Προγνωστικά 28/12 | Στατιστικά | Ανάλυση\nΚρίσταλ Πάλας – Νόριτς Προγνωστικά Αγγλία 28/12\nΑναμέτρηση (17:00) για την 20η αγωνιστική στην Πρέμιερ Λιγκ Αγγλίας, με την Κρίσταλ Πάλας να υποδέχεται στο «Σέλχαρστ Παρκ» τη Νόριτς.\nΗττήθηκε δίκαια με σκορ 3-0 και κάτω τα χέρια στην έδρα της Τότεναμ στο μίνι λονδρέζικο ντέρμπι. Βρέθηκε να χάνει στο 32ο λεπτό, δέχθηκε δεύτερο λίγο αργότερα και στο 37′ αναγκάστηκε να παίξει με παίκτη λιγότερο. Διαδικαστικού χαρακτήρα η συνέχεια, δεχόμενη τη χαριστική βολή στο 74′.\nΜετράει μόλις μία νίκη στις επτά τελευταίες αγωνιστικές, με απολογισμό: δύο ισοπαλίες και τέσσερις ήττες. Σε αυτό το διάστημα απέτυχε να κρατήσει το μηδέν σε ισάριθμες (7) περιπτώσεις. Τελευταία φορά που το κατάφερε στις 06/11 με το εντός έδρας τρίποντο 2-0 απέναντι στη Γουλβς.\nΔεν υπολογίζεται ο τιμωρημένος Ζαχά (βασικός εξτρέμ). Υπάρχουν αρκετοί ποδοσφαιριστές που ταλαιπωρήθηκαν από Covid και η συμμετοχή τους θα ξεκαθαρίσει την τελευταία στιγμή.\nΣυνέχισε την καθοδική πορεία και διαλύθηκε εντός έδρας με σκορ 5-0 από την Άρσεναλ. Τραγική εμφάνιση, αμυντικά εμφανίστηκε εκτός τόπου και χρόνου, σε παιχνίδι που ο αντίπαλος έκανε ότι ήθελε στον αγωνιστικό χώρο. Δέχθηκε δύο γκολ στο πρώτο ημίχρονο, ακόμα τρία στη συνέχεια και δεν έβγαλε την παραμικρή αντίδραση.\nΠροέρχεται από τέσσερις διαδοχικές ήττες, αγνοεί το τρίποντο στις έξι πρόσφατες αγωνιστικές. Έχει 10 πόντους μετά από 18 φετινά παιχνίδια και παραμένει σταθερά σε θέση υποβιβασμού.\nΑμφίβολη η συμμετοχή του Κρουλ (βασικός τερματοφύλακας). Σταθερά εκτός οι τραυματίες Χάνλεϊ (βασικός αμυντικός), Ομομπαμιντέλε και Ζίμερμαν (αμυντικοί).\nΚΡΙΣΤΑΛ ΠΑΛΑΣ - ΝΟΡΙΤΣ ΠΡΟΓΝΩΣΤΙΚΑ\nOVER 9.5 ΚΟΡΝΕΡ @1.72 Stoiximan\nΗ Κρίσταλ Πάλας έχει την ευκαιρία να επιστρέψει στις νίκες απέναντι στην τραγική Νόριτς. Ο αρκετά πιθανός άσος πληρώνει στο 1.60 και δεν υπάρχει νόημα να ασχοληθούμε. Αμφότερες παίζουν αρκετά από τα πλάγια, γεγονός που ευνοεί για ποντάρισμα στα κόρνερ. Επιλογή το Over 9.5 κόρνερ με 1.72 απόδοση.


Πώς επέστρεψαν οι μαθητές στα σχολεία της Δ.Θεσσαλονίκης (φωτό) - Η Δυτική Φωνή\nΠώς επέστρεψαν οι μαθητές στα σχολεία της Δ.Θεσσαλονίκης (φωτό)\nΕπέστρεψαν και πάλι στις σχολικές αίθουσες οι μαθητές της πρωτοβάθμιας εκπαίδευσης. Ανοιχτά νηπιαγωγεία και βρεφονηπιακοί σταθμοί της δυτικής Θεσσαλονίκης.\nΞαναχτύπησε και πάλι, αν και σταδιακά, το κουδούνι στα σχολεία πρωτοβάθμιας εκπαίδευσης της δυτικής Θεσσαλονίκης.\nΜετά από διάστημα περίπου δύο μηνών, με τις γιορτές των Χριστουγέννων, οι μαθητές επέστρεψαν και πάλι στις σχολικές αίθουσες με απόφαση της Πολιτείας, ενώ από σήμερα επαναλειτουργούν τα νηπιαγωγεία, οι βρεφονηπιακοί σταθμοί και τα σχολεία Ειδικής Αγωγής.\nΑπό τις 8 το πρωί οι γονείς άρχισαν να πηγαίνουν τα παιδιά μέχρι την είσοδο των δημοτικών σχολείων 15ο-22ο-4ο του Ευόσμου. Όταν ορισμένοι γονείς έμεναν στην είσοδο του σχολείου οι εκπαιδευτικοί αλλά και η σχολική τροχονόμος τους ζητούσε να απομακρυνθούν. Συστάσεις γινόντουσαν συνεχώς από τους καθηγητές προς τους γονείς να μη μένουν στην είσοδο των σχολείων.\nΗ χρήση μάσκας είναι υποχρεωτική στους εσωτερικούς και τους εξωτερικούς χώρους, ενώ τα σχολεία είναι «εξοπλισμένα» με αντισηπτικά. Ειδικά μέτρα θα ισχύουν για τα κυλικεία, σχετικά με τη λειτουργία τους και τα προϊόντα που θα μπορούν να παρέχουν προς πώληση.\nΠαρά τα μέτρα και την αγωνία των γονιών, για τους μικρούς μαθητές η επιστροφή και πάλι στα σχολεία και η συνάντηση με τους συμμαθητές τους ήταν στα αξιοσημείωτα.\nΔείτε φωτογραφίες από την προσέλευση των παιδιών στα σχολεία:\nΟι δημοφιλέστερες περιοχές για αγορά κατοικίας στη δυτική Θεσσαλονίκη\nΣχολεία: Επιστροφή μαθητών σε δημοτικά και νηπιαγωγεία


Οι λέξεις που πληγώνουν σαν καρφιά τα παιδιά\nnewsroom 1 έτος πριν 30 Νοεμβρίου 2020\nΤα σημάδια τους όμως κρατούν μια ζωή - φωτο: ygeiamou.gr\nΤα παιδιά πληγώνονται χωρίς να το καταλάβουμε\nΜπορεί οι λέξεις να φαίνονται αθώες τα σημάδια τους όμως κρατούν μια ζωή στα παιδιά.\nΑν θέλουμε να μεγαλώσουμε συναισθηματικά υγιή παιδιά που θα γίνουν αύριο συναισθηματικά υγιείς ενήλικες, θα πρέπει να το έχουμε πάντα κατά νου τις λέξεις που χρησιμοποιούμε\nΣτο δημοτικό είχα μια φίλη. Μια κούκλα ζωντανή με λίγα παραπανίσια κιλά. Ο πατέρας της, την φώναζε «για πλάκα»: «μπαλόνα μου». Γελούσαν όλοι εκτός από εκείνη.\nΕκείνη, κράτησε για πολλά χρόνια μέσα της αυτό το «μπαλόνα» μέχρι τη στιγμή που, καιρό μετά, το τελευταίο «έσκασε» συμπαρασύροντας μαζί του απωθημένα ετών. Η «μπαλόνα» έγινε το πιο αδύνατο κορίτσι που μπορεί κάποιος να φανταστεί, η μαμά της ανησυχούσε μήπως πάθει κάτι σοβαρό, οι γιατροί δεν καταλάβαιναν τι ήταν αυτό που την έκανε να μισήσει τόσο πολύ το φαγητό και κατ’ επέκταση τον εαυτό της.\n«Εκείνο το μπαλόνα ήταν… Δεν μπορείς να φανταστείς πόσο με πλήγωνε. Όσο αδύνατη κι αν είμαι, δεν θα πάψω ποτέ να αισθάνομαι χοντρή», μου είχε πει χρόνια μετά όταν είχε βγει πλέον νικήτρια στη μάχη της με την νευρική ανορεξία αλλά όχι και σ’ εκείνη με το παιδικό της παρελθόν… Όταν έγινα μαμά, αναζήτησα τις φράσεις που μπορούν να πληγώσουν σαν μαχαίρια την ψυχή ενός παιδιού.\nΤις έγραψα μέσα μου και δεν έκανα ποτέ το σφάλμα να τις αρθρώσω απέναντι στα παιδιά, ούτε καν κατά λάθος. Διότι όπως λένε οι ειδικοί «ένα δικό μας λεκτικό λάθος μπορεί να αποβεί ολέθριο για τον μετέπειτα ψυχισμό ενός παιδιού…», αφού οι λέξεις πληγώνουν σαν καρφιά στα παιδιά\nΑυτές ήταν οι λέξεις που πληγώνουν σαν καρφιά στα παιδιά


Ο ΕΛΛΗΝΙΚΟΣ ΟΡΥΚΤΟΣ ΠΛΟΥΤΟΣ: Γεωθερμία στην Τουρκία / Geothermal energy in Turkey\nΓεωθερμία στην Τουρκία / Geothermal energy in Turkey\nΗ Τουρκία, λόγω της γεωτεκτονικής της θέσης, είναι ιδιαίτερα ευνοημένη γεωθερμικά. Υπάρχει σημαντικός\nαριθμός γεωθερμικών πεδίων χαμηλής, μέσης και\nυψηλής ενθαλπίας σε όλη την χώρα.\nΣτην παρούσα μελέτη με τον γενικό τίτλο «Γεωθερμία στην Τουρκία» καταβάλλεται μια προσπάθεια για την καταγραφή των γεωθερμικών πόρων και του γεωθερμικού δυναμικού στην Τουρκία. Η Τουρκία, λόγω της γεωτεκτονικής της θέσης, είναι ιδιαίτερα ευνοημένη γεωθερμικά. Υπάρχει σημαντικός αριθμός γεωθερμικών πεδίων χαμηλής, μέσης και υψηλής ενθαλπίας σε όλη την χώρα.\nΣτη γεωθερμική ηλεκτροπαραγωγή η Τουρκία, με 1347 MWe τον Ιούλιο του 2019, κατατάσσεται στην 4η θέση παγκοσμίως έχοντας αφήσει πίσω χώρες όπως η Ιταλία και η Ισλανδία.\nGeothermal Energy in Turkey by tzeferisp on Scribd\nΣτην παρούσα μελέτη, μετά από μια σύντομη αναφορά για τη γενικότερη ενεργειακή κατάσταση της Τουρκίας, γίνεται μια συνοπτική ανασκόπηση των γεωλογικών και τεκτονικών συνθηκών της περιοχής, οι οποίες συνδέονται με τα πολυάριθμα γεωθερμικά πεδία της χώρας. Στη συνέχεια γίνεται τόσο συνολική αναφορά του γεωθερμικού δυναμικού της χώρας όσο και λεπτομερέστερη, επιμέρους παρουσίαση των γεωθερμικών πεδίων, που εντοπίζονται σε όλη την Επικράτεια της Τουρκίας (Δυτική, Κεντρική και Ανατολική Τουρκία).\nΗ θεαματική ανάπτυξη της γεωθερμικής ηλεκτροπαραγωγής στην Τουρκία, μεταξύ των ετών 1984-2017 αποτυπώνεται στο σχετικό γράφημα\nCUR 30 Turkey by tzeferisp on Scribd\nΠαρουσιάζονται οι περιοχές όπου εντοπίζονται τα γεωθερμικά πεδία και οι γεωλογικές και τεκτονικές συνθήκες που προκάλεσαν τη δημιουργία τους. Αναφέρονται στοιχεία για τις υπάρχουσες γεωτρήσεις (ερευνητικές και παραγωγικές) και τα αποτελέσματα που αυτές έδωσαν. Δίνονται τα διαθέσιμα μέχρι σήμερα δεδομένα για τα φυσικοχημικά χαρακτηριστικά των γεωθερμικών ρευστών των πεδίων (θερμοκρασία, αγωγιμότητα, χημική σύσταση ρευστών, τύπος ρευστών, πιθανά προβλήματα επικαθήσεων αλάτων και διαβρώσεων κλπ).\nΠαρέχονται χρήσιμες πληροφορίες για τον τρόπο λειτουργίας των κυριότερων γεωθερμικών συστημάτων και τα χαρακτηριστικά των εντοπισθέντων γεωθερμικών ταμιευτήρων. Σημαντικό τμήμα καταλαμβάνουν οι εφαρμογές της γεωθερμικής ενέργειας στην Τουρκία, τόσο στην παραγωγή ηλεκτρικής ενέργειας όσο και σε άμεσες – θερμικές χρήσεις.\nΠαρέχονται πληροφορίες για την αξιοποίηση της γεωθερμίας σε διαφόρους τομείς, με τα απαραίτητα στοιχεία για την εγκατεστημένη ισχύ των υφισταμένων δραστηριοτήτων. Χρησιμοποιήθηκαν τα διαθέσιμα στοιχεία μέχρι το 2010, τα οποία συλλέχθηκαν μέσω του διαδικτύου από διάφορες επιστημονικές και επίσημες πηγές, προκειμένου να διασφαλισθεί η αξιοπιστία και εγκυρότητά τους.\nΣημειώνεται ότι στην Τουρκία η αύξηση της γεωθερμικής ηλεκτροπαραγωγής είναι θεαματική και γι αυτό τα σημερινά δεδομένα είναι διαφορετικά από τα αναγραφόμενα από το 2010 στην Τεχνική Έκθεση. Στη γεωθερμική ηλεκτροπαραγωγή η Τουρκία, με 1347 MWe τον Ιούλιο του 2019, ήδη κατατάσσεται στην 4η θέση παγκοσμίως έχοντας αφήσει πίσω χώρες όπως η Ιταλία και η Ισλανδία.\nΓια το λόγο αυτό δείτε την δεύτερη συνημμένη μελέτη η οποία δίνει το Country Update for Turkey και η οποία έχει γίνει από Τούρκους επιστήμονες εντός του 2019 αλλά και τα επισυναπτόμενα διαγράμματα που εντοπίζουν την διαχρονική πρόοδο της Τουρκίας στον τομέα της Γεωθερμίας.\nΕτικέτες Απ. Αρβανίτης, Γεωθερμία, γεωθερμική ηλεκτροπαραγωγή, Τουρκία


Αεροπορικά από Στοκχόλμη για Μάλαγα από 30 € | Skyscanner\nΑεροπορικά από Στοκχόλμη για Μάλαγα\nΣτοιχεία πτήσης Στοκχόλμη για Μάλαγα\nΠοια είναι η καλύτερη τιμή για μετ' επιστροφής πτήση από Στοκχόλμη προς Μάλαγα;\nΗ καλύτερη τιμή που βρήκαμε στην Skyscanner για αεροπορικό εισιτήριο από Στοκχόλμη προς Μάλαγα είναι 30 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Στοκχόλμη προς Μάλαγα;\n4ώρες 10λεπτά είναι η μέση διάρκεια πτήσης από Στοκχόλμη προς Μάλαγα.\nΠόσες αεροπορικές εταιρείες πραγματοποιούν απευθείας πτήσεις από Στοκχόλμη προς Μάλαγα;\nΥπάρχουν 4 αεροπορικές εταιρείες που πραγματοποιούν πτήσεις απευθείας από Στοκχόλμη προς Μάλαγα.\nΠόσες πτήσεις πραγματοποιούνται την εβδομάδα από Στοκχόλμη προς Μάλαγα;\nΠραγματοποιούνται 31 πτήσεις την εβδομάδα από Στοκχόλμη προς Μάλαγα, από τον Οκτώβριος.


Θα ξεκινήσουμε με ένα γνώριμο – για τους περισσότερους από εμάς – σκηνικό. Είσαι για brunch/φαγητό και ξαφνικά ο σερβιτόρος κάνει την εμφάνισή του με το φαγητό σου. Το πρώτο πράγμα που θα κάνεις είναι να πεις ένα “επιτέλους” από μέσα σου, ανυπομονώντας να δοκιμάσεις αυτό που βρίσκεται μπροστά σου. Και αμέσως μετά θα βγάλεις το κινητό σου και θα ξεκινήσεις την προσπάθεια για να βγάλεις την πιο ωραία food φωτογραφία, σαν αυτές που βλέπεις στα accounts διάσημων food bloggers στο Instagram. Και κάπου εκεί θα ακουστεί ένα “να ξεκινήσουμε; πεινάμε” και θα σταματήσεις την προσπάθεια, ελπίζοντας να έχεις το πολυπόθητο “κλικ”.\nΤα καλά νέα είναι ότι για να μπορέσεις να βγάλεις μία πολύ καλή food φωτογραφία, δεν χρειάζεται να είσαι επαγγελματίας. Χρειάζεται όμως να έχεις τα κατάλληλα Μέσα. Όπου ‘Μέσα’ βλέπε ένα κινητό με πολύ καλή κάμερα. Και όπου ‘ένα κινητό με πολύ καλή κάμερα’ βλέπε το Huawei P30 Pro, το οποίο με τις τέσσερις κάμερες που διαθέτει, το απίστευτο οπτικό ζουμ 5x (που σε συνδυασμό με το ψηφιακό ζουμ φτάνει το ‘εξωπραγματικό’ ζουμ 50x) και το αναβαθμισμένο του software, είναι ό,τι καλύτερο κυκλοφορεί εκεί έξω.\nΚαλή η θεωρία, όμως σε αυτό το Masterclass το ζητούμενο ήταν η πράξη. Γι’ αυτό και οι άνθρωποι της Huawei είχαν φροντίσει να έχουμε στα χέρια μας το Huawei P30 Pro για να το δοκιμάσουμε και στην πράξη μαζί με τους καλεσμένους μας. Τα κινητά πήραν τη θέση τους στο τραπέζι μας, οι καλεσμένοι μας κάθισαν στο σαλόνι μας και το μάθημα άρχισε. Όλοι παρακολουθούσαμε με προσοχή τον επαγγελματία φωτογράφο μας, ο οποίος εξηγούσε step by step πώς μπορείς να βγάλεις τις πιο ωραίες food φωτογραφίες.\n#2 Το “κλικ” σου θα πρέπει να προκαλεί τον άλλον να θέλει να δοκιμάσει αυτό που έχεις απαθανατίσει.\nΌλα τα παραπάνω, ο Παντελής Ζερβός και οι “μαθητές” του στο Σπίτι της 24MEDIA τα είδαν στην πράξη. Γι’ αυτό χρειαστήκαμε ένα burger, μια πάβλοβα και μερικά πολύχρωμα macarons που ήταν οι “πρωταγωνιστές” στα “κλικ” μας. Φυσικά, για να βγάλουμε τις φωτογραφίες χρησιμοποιήσαμε το Huawei P30 Pro.\nΑφού λοιπόν εκμεταλλευτήκαμε στο έπακρο τις δυνατότητες αυτές, το μάθημα ολοκληρώθηκε, το burger αφού το φωτογραφίσαμε το φάγαμε και οι καλεσμένοι έφυγαν ‘γεμάτοι’ νέες πληροφορίες και έτοιμοι να τις εφαρμόσουν στην πράξη. Κάποιοι ακόμα πιο τυχεροί κέρδισαν και το δωράκι τους από τη Huawei που εβαλε το “κερασάκι στην τούρτα” ενός πολύ ωραίου event.


Οι μεγαλύτερες εκρήξεις ηφαιστείων και οι μεγαλύτεροι σεισμοί που έχο…\nWhat to Upload to SlideShare by SlideShare 8319486 views\nCustomer Code: Creating a Company C... by HubSpot 5684898 views\nBe A Great Product Leader (Amplify,... by Adam Nash 1295392 views\n1. Οι μεγαλύτερες εκρήξεις ηφαιστείων και οι μεγαλύτεροι σεισμοί που έχουν γίνει…. Κλειώ Βαρδάκη\n2. Στον κόσμο…\n3. ΒΕΖΟΥΒΙΟΣ Ο Βεζούβιος είναι ένα βουνό-ηφαίστειο στην Ιταλία. Μέχρι το 79 μ.Χ. το θεωρούσαν ένα απλό βουνό. Ένας Έλληνας φιλόσοφος μάλιστα έλεγε ότι το βουνό Βεζούβιος ήταν σκεπασμένο με ωραίους αγρούς, εκτός από την κορυφή του, που ήταν επίπεδη, μαύρη και σκεπασμένη εδώ κι εκεί. Έτσι έβγαλε το συμπέρασμα ότι το βουνό είχε πάρει φωτιά και είχε καεί, αλλά η φωτιά έσβησε και έμεινε μόνο το μαύρο χρώμα.\n4. Η πρώτη έκρηξη του Βεζούβιου σύμφωνα με ιστορικούς, που κατέστρεψε ολοκληρωτικά και εξαφάνισε μέσα στη λάβα τρεις μεγάλες πόλεις, την Πομπηία, το Ηράκλειο (το σημερινό Ερκολάνο) και τις Σταβίες, έγινε το 79 μ.Χ. Η Πομπηία βρίσκεται 90 μίλια νότια της Ρώμης και ιδρύθηκε το 600 π.Χ. στη σκιά του όρους Βεζούβιου. Κανείς όμως δεν ήξερε εκείνη την εποχή ότι ο Βεζούβιος ήταν ενεργό ηφαίστειο. Εκείνο το μοιραίο βράδυ, η ζωή στην Πομπηία σταμάτησε ξαφνικά για πάντα. Υπολογίζεται ότι χιλιάδες κάτοικοι θάφτηκαν ζωντανοί ή πέθαναν από ασφυξία καθώς δεν πρόλαβαν να απομακρυνθούν από την περιοχή αφού η θερμοκρασία είχε φτάσει τους 250 βαθμούς κελσίου. Οι στάχτες από την έκρηξη έθαψαν την Πομπηία.\n5. Οι πρώτες ανασκαφές στην περιοχή ξεκίνησαν το 1748 και έφεραν στο φως μια πόλη έτσι όπως ήταν ακριβώς τη στιγμή που τη σκέπασε ένα παχύ στρώμα στάχτης και λάβας (ύψους 6-7 μ.) από την καταστροφική έκρηξη του Βεζούβιου εκείνη τη νύχτα. Εκεί βρήκαν και κάποιους ανθρώπους, πετρωμένους, που τους είχε καλύψει η καυτή λάβα, μα όταν πάγωσε πια, δεν υπήρχαν παρά μόνο πέτρινα αγάλματα με ανθρώπους αγκαλιασμένους, πεσμένους κάτω, χτυπημένους, έτοιμοι να καούν αφού δεν μπορούσαν να γλιτώσουν απ’ τη λάβα.\n6. Ο Μεγάλος σεισμός της Χιλής συνέβη στις 22 Μαΐου του 1960 και είναι ο ισχυρότερος σεισμός που έχει καταγραφεί μέχρι σήμερα, με μέγεθος 9,5 ρίχτερ. Ο σεισμός έγινε τις απογευματινές ώρες (14:11 τοπική ώρα) και το τσουνάμι που προκάλεσε έγινε αισθητό στη νότια Χιλή, τη Χαβάη, την Ιαπωνία, τις Φιλιππίνες, την ανατολική Νέα Ζηλανδία, τη νοτιοανατολική Αυστραλία, καθώς και στα Αλεούτια νησιά της Αλάσκας. Η πόλη με τις περισσότερες καταστροφές ήταν η Βαλδίβια. Ο σεισμός προκάλεσε τοπικά τσουνάμι που επεκτάθηκαν κατά μήκος της ακτογραμμής της Χιλής με ύψος κυμάτων έως και 25 μέτρα. Μεγάλος σεισμός στη Βαλδίβια…\n7. Ο σεισμός επηρέασε όλη τη Χιλή, έκταση μεγαλύτερη από 400.000 τετρ. χλμ. Πρακτικά χωριά, όπως το Τολτέν, εξαφανίστηκαν. Στα αλλεπάλληλα φιόρδ που σχηματίζουν τις ανατολικές ακτές του Ειρηνικού εκατοντάδες μικρά νησιά καταποντίστηκαν, ενώ άλλα ξεπήδησαν από τον βυθό του ωκεανού. Νέα ηφαίστεια γεννήθηκαν, ενώ λίμνες εξαφανίστηκαν για πάντα στα έγκατα της γης. Υπήρξαν και πολλά προβλήματα όπως για παράδειγμα την έλλειψη πόσιμου νερού.\n8. Τέλος!!!! Κλειώ Βαρδάκη


Σε δημοπρασία για φιλανθρωπικό σκοπό σκίτσο της Porsche - motorone.gr\nΗ Porsche Γερμανίας πραγματοποιεί ένα πιλοτικό πρόγραμμα με ψηφιακά αντικείμενα που δεν μπορούν να αντιγραφούν, γνωστά ως NFT\nΧριστίνα-Μυρτώ Σταθάκη\t 4.8.2021\nΜέχρι τις 6 Αυγούστου 2021, συλλέκτες και «φίλοι» της Porsche θα έχουν την ευκαιρία να αγοράσουν σε δημοπρασία ένα αποκλειστικό σκίτσο σχεδιασμένο από τον Peter Varga, Διευθυντή του τμήματος Exterior Design της μάρκας, μέσω της αμερικανικής πλατφόρμας SuperRare. Το ιδιαίτερο χαρακτηριστικό του μοναδικού σκίτσου είναι ότι θα προσφέρεται σε ψηφιακή και φυσική μορφή, ενώ τα έσοδα της δημοπρασίας θα διατεθούν στον μη κερδοσκοπικό οργανισμό «Viva con Agua».\nΗ πρώτη δραστηριότητα NFT (non-fungible tokens) της εταιρείας υποστηρίζεται από τη θυγατρική Porsche Digital και την νεοσύστατη τεχνολογική start-up Fanzone ως πλατφόρμα NFT για κάρτες ψηφιακών συναλλαγών.\n«Με την πρωτοβουλία NFT, αποδεικνύουμε για άλλη μια φορά το πρωτοποριακό πνεύμα που χαρακτηρίζει την Porsche, με το οποίο εισερχόμαστε σε νέα εδάφη», λέει ο Alexander Pollich, CEO της Porsche Deutschland. «Με το NFT, απευθυνόμαστε στους υπάρχοντες πελάτες της Porsche, οι οποίοι είναι συχνά παθιασμένοι συλλέκτες, καθώς και σε καινούριες, νεότερες ηλικιακά ομάδες, με μεγάλη εξοικείωση στις ψηφιακές τάσεις. Αυτό που είναι επίσης ιδιαίτερα ευχάριστο για μένα είναι το γεγονός ότι η πρωτοβουλία για το έργο αναπτύχθηκε στις εσωτερικές διαδικασίες καινοτομίας της εταιρίας και εφαρμόστηκε μέσα σε λίγους μήνες».\n«Το να σχεδιάσω ένα σκίτσο, το οποίο στη συνέχεια διατεθεί στο διαδίκτυο ως ψηφιακό αντικείμενο, ήταν μια εντελώς νέα εμπειρία για μένα», λέει ο Peter Varga, Διευθυντής του τμήματος Exterior Design στην Porsche. «Το σκίτσο συνδυάζει το Taycan Cross Turismo με το 911. Συνδέει τη σχεδιαστική γλώσσα του εμβληματικού σπορ αυτοκινήτου μας με αυτή του νεότερου μέλους της γκάμας μας. Ανυπομονώ να δω την ανταπόκριση που θα έχει το σχέδιο μου μεταξύ των συμμετεχόντων στη δημοπρασία».\nΤα NFT βασίζονται στην τεχνολογία blockchain και σχετίζονται με ένα συγκεκριμένο περιουσιακό στοιχείο. Αυτό σημαίνει ότι ένα NFT αντιπροσωπεύει την ψηφιακή ιδιοκτησία ενός μοναδικού αντικειμένου. Τα ψηφιακά αγαθά μπορούν να αποθηκευτούν, να πωληθούν ή να χρησιμοποιηθούν σε εμπορικές συναλλαγές ενός virtual wallet. Μέχρι στιγμής, τα NFT έχουν χρησιμοποιηθεί κυρίως στον τομέα της κρυπτογραφικής τέχνης και για ψηφιακές συλλογές.\nΗ Porsche πραγματοποιεί το έργο μαζί με την Fanzone. Η εταιρεία Forward31, θυγατρική της Porsche Digital GmbH, ίδρυσε την star-up στο Βερολίνο τον περσμένο Ιούνιο. Η νέα εταιρεία διαχειρίζεται μια διαδικτυακή πλατφόρμα στην οποία οι φίλοι της μάρκας μπορούν να συλλέγουν και να ανταλλάσσουν κάρτες ψηφιακών παικτών ως NFT και να επωφελούνται από την αύξηση της αξίας τους . Το Fanzone χρησιμοποιεί τεχνολογία blockchain για να διασφαλίσει τη σπανιότητα και την ταυτότητα των αντικειμένων του συλλέκτη.\nΗ «Viva con Agua» είναι ένας μη κερδοσκοπικός οργανισμός που ιδρύθηκε στο Αμβούργο το 2006 και έχει δεσμευτεί να παρέχει πρόσβαση σε καθαρό πόσιμο νερό, αποχέτευση και υγιεινή. Για το σκοπό αυτό, ο οργανισμός υποστηρίζει έργα ύδρευσης παγκοσμίως, όπως για παράδειγμα στην Ουγκάντα και τη Νότια Αφρική. Το όραμα του μη κερδοσκοπικού οργανισμού είναι «water for all – all for water». Τα έσοδα του «Viva con Agua» προέρχονται συχνά από δημοπρασίες τέχνης εκτός από τις παραδοσιακές δωρεές.


Στην Eλλάδα του 2007, ούτε οι αριθμοί ευημερούν\nΔημοσίευση: 19-10-2007 - Στήλη: Editorial - Τεύχος: Τεύχος 25 (Οκτώβριος 2007)\n• Πολλές χώρες δανείζονται, αλλά συνήθως παράγουν εισόδημα ανώτερο από το προϊόν του δανεισμού. Στην Ελλάδα συμβαίνει το αντίθετο: από το 2003 μέχρι σήμερα, η χώρα δανείζεται κατά μέσον όρο 26,4 δισ. ευρώ το χρόνο από το εξωτερικό (ποσόν που αυξάνεται αν συμπεριληφθούν και οι ετήσιες εισροές 8 δισ. από την Ευρωπαϊκη Ένωση), ενώ αυξάνει το εισόδημά της κατά 7,5 δισ. ευρώ το χρόνο. Το υπόδειγμα αυτό δεν μπορεί να διαιωνίζεται αλλά φέρει ημερομηνία λήξης.\n• Στη διεθνή κατάταξη υπερδανεισμένων χωρών, η Ελλάδα κατείχε την 33η θέση το 2006 και πέρασε στην 19η θέση το 2007, με συνολικό εξωτερικό χρέος 266,8 δισ., δηλαδή ανώτερο από εκείνο της Ρωσίας, της Τουρκίας, της Ν. Κορέας, της Βραζιλίας, του Μεξικού, της Αργεντινής, χώρες με πολύ μεγαλύτερο πληθυσμό και εθνικό εισόδημα. Η διόγκωση του εξωτερικού δανεισμού δεν αποτελεί ένδειξη αυξημένης διεθνούς αξιοπιστίας της ελληνικής οικονομίας, δεδομένου ότι μόνο 8,5% του συνολικού χρέους οφείλεται σε άμεσες επενδύσεις από το εξωτερικό.\n• Η Ελλάδα πράγματι εμφανίζει υψηλούς ονομαστικούς ρυθμούς ανάπτυξης, όμως, ενόσω το χρέος της τρέχει με ταχύτερο ρυθμό από εκείνον της οικονομίας, έπεται ότι η πραγματική ανάπτυξη καταλήγει αρνητική. Ελληνικό "παράδοξο": με ανάπτυξη 4% του ΑΕΠ, ο σχηματισμός παγίου κεφαλαίου εκτός κατοικιών δεν αυξάνεται, αλλά κάμπτεται κατά την τελευταία τριετία.\n• Με τη διόγκωση του δημόσιου χρέους, διαμορφώνεται μια τάξη εισοδηματιών -πιστωτών του Δημοσίου με υψηλές απολήψεις κεφαλαίου εις βάρος των εργαζομένων. Δύο τρίτα των φορολογικών εσόδων του δημοσίου προϋπολογισμού δεσμεύονται σήμερα στην εξυπηρέτηση των πιστωτών του Ελληνικού Δημοσίου.\n• Παρ΄όλο που το ελληνικό κατά κεφαλήν εισόδημα ανέρχεται σε 90% του ευρωπαϊκού, η χώρα μας παρουσιάζει τις υψηλότερες επιδόσεις ανεργίας και φτώχειας και τη χειρότερη όσον αφορά την αμοιβή της εργασίας: ο μέσος μισθός αντιστοιχεί σε 72% του ευρωπαϊκού.\n• Ενώ το μερίδιο των κερδών στην προστιθέμενη αξία στον επιχειρηματικό τομέα είναι 37,9% στην Ευρωζώνη, στην Ελλάδα εκτινάσσεται στο 56,1%. Αυτό παραπέμπει σε συνθήκες ουσιαστικά "κλειστής οικονομίας", με έλλειμα διεθνούς συναγωνισμού & σε συντήρηση μονοπωλιακών καταστάσεων, παρά την ευρωπαϊκή ένταξη .\n• Η παραγωγικότητα της εργασίας σημειώνει στην Ελλάδα υψηλότατους ρυθμούς, ενώ οι εργαζόμενοι απολαύουν όλο και λιγότερα οφέλη από αυτήν. Στην υστέρηση των μισθών έναντι της παραγωγικότητας η χώρα μας παραμένει πρώτη στην Ευρώπη .\n• Η χώρα μας καταγράφει τους υψηλότερους ρυθμούς κατανάλωσης στην Ευρώπη\n(ενώ ταυτόχρονα αποκλείονται από κάθε κατανάλωση ευρύτατες κατηγορίες του πληθυσμού) και τις υψηλότερες επιδόσεις ανεργίας, ανέχειας και φτώχειας .\nΕννοείται πως δεν περιμένω καμιά απάντηση...


Νέα διαμαρτυρία από τους συνταξιούχους της Εθνικής Τράπεζας\nΣε αποκλεισμό του Κεντρικού Καταστήματος προχώρησαν σήμερα οι συνταξιούχοι της Εθνικής Τράπεζας στα Τρίκαλα.\n«ΚΛΕΒΟΥΝ» ΤΙΣ ΚΑΤΑΘΕΣΕΙΣ ΜΑΣ\nΗ Εθνική Τράπεζα αρνείται να μας επιστρέψει τα χρήματα που καταθέταμε κάθε μήνα από το μισθό μας, καθ’ όλη τη διάρκεια του εργασιακού μας βίου, σε έναν έντοκο καταθετικό λογαριασμό.\nΗ Τράπεζα είχε την ευθύνη διαχείρισης αυτών των χρημάτων και σε αντάλλαγμα, με απόφαση του Διοικητικού της Συμβουλίου από το 1949, συμφώνησε να μας τα αποδίδει, όταν βγαίνουμε στη σύνταξη, υπό τη μορφή μηνιαίας μετεργασιακής παροχής, εφ’ όρου ζωής.\nΠαράνομα και αυθαίρετα διέκοψε την καταβολή τους εδώ και ένα χρόνο. Πολλοί συνταξιούχοι αναγκαστήκαμε να προσφύγουμε στη δικαιοσύνη. Και ενώ, πάνω από ένα μήνα, υπάρχουν δικαστικές αποφάσεις εις βάρος της, η Τράπεζα αρνείται να μας τα δώσει!!!\nΉδη έχει ασκηθεί δίωξη, από τον εισαγγελέα, κατά του πρώην διευθύνοντα συμβούλου της Εθνικής κ. Φραγκιαδάκη και άλλων μελών του ΔΣ της Τράπεζας, για κακουργηματική απιστία, όσον αφορά την διαχείριση αυτού του λογαριασμού.\nΗ Εθνική Τράπεζα «υπεξαίρεσε» τα λεφτά μας, «έφαγε» τις αποταμιεύσεις μας. Στερεί από 16500 συνταξιούχους το 40% των μηνιαίων αποδοχών τους.\nΑπαιτούμε την άμεση καταβολή των χρημάτων μας ΤΩΡΑ!


Miss Bella Bamba: MAVALA FIRST CLASS COLOR'S COLLECTION 2016\nMavala nails Yay or Nay\nMAVALA FIRST CLASS COLOR'S COLLECTION 2016\nΗ καλοκαιρινή σειρά βερνικιών της Mavala Switzerland είναι ό,τι επιθυμούσες να βρεις σε παστέλ αποχρώσεις. Κομψά, άκρως θηλυκά, τα 6 αυτά βερνίκια έχουν όμως κάτι πολύ διαφορετικό... είναι σε κρεμώδη μορφή! Στην κατοχή μου βρίσκονται τα 3 από αυτά και πάμε να σου δείξω τι εννοώ.\nΗ σύστασή τους, όπως προανέφερα, είναι κρεμώδης. Αυτό σημαίνει ότι είναι παχύρευστα σε υφή και με μία στρώση το νύχι καλύπτεται άψογα. Το σημαντικότερο δε, είναι ότι έχουν το εφέ gel χωρίς να έχεις κάνει gel -κοινώς χωρίς να καταστρέψεις τα νύχια σου.\nMavala First Class Color's Collection\nΗ σειρά διαθέτει 6 παστέλ υπέροχες αποχρώσεις οι οποίες είναι οι εξής:\nFiji: Λουλουδένιο απαλό ροζ\nSpitzberg: Παγωμένο ροζ ανοιχτό\nCape Town: Κόκκινο του καρπουζιού\nLong Island: Γλυκό ροζ-κοραλί\nCortina: Γκρι-μωβ ουδέτερο\nΗ διάρκεια των βερνικιών είναι απλά εξαιρετική. Η εταιρία υπόσχεται ούτως ή άλλως μεγάλη διάρκεια αλλά σε μένα κράτησαν περισσότερο από 10 μέρες. Στην ακριβώς παραπάνω φωτογραφία τα νύχια μου είναι βαμμένα με την απόχρωση Τahiti και βρίσκονται στην 7η μέρα. Όπως βλέπεις, το βερνίκι έχει αλλοιωθεί ελάχιστα στις άκρες.\nMavala Nail Beauty\nΣαφώς και δεν θα μπορούσε να λείπει από αυτό το ποστ τα προϊοντα περιποίησης νυχιών από Mavala, αφού από αυτά γνωρίσαμε και λατρέψαμε την εταιρία.\nΤα δικά μου λόγια είναι περιττά για το πόσο αποτελεσματικά είναι όλα και πόσο ικανοποιημένη θα μείνεις.\nΘα μιλήσω όμως για τα δύο καινούργια αποκτήματά μου το Protective Base Coat 002 & το Mavadry.\nΤο Protective Base Coat 002 είναι ένα προστατευτικό βερνίκι βάσης, το οποίο προλαμβάνει το κιτρίνισμα των νυχιών και προσθέτει μεγαλύτερη διάρκεια στο μανικιούρ.\nΤο Mavadry, είναι ένα απο τα καλύτερα top coat. Στεγνώνει το βερνίκι σε λιγότερο από ένα λεπτό (και αναφέρομαι κυρίως στα κρεμώδη βερνίκια της ίδιας εταιρίας που δεν είναι και εύκολο να στεγνώσουν γρήγορα λόγω σύστασης) και επιπλέον χαρίζει μία υπέροχη λάμψη στα νύχια (όπως αυτή που χαρίζουν τα gel βερνίκια).\nΓια το τέλος, άφησα το αγαπημένο μου σκληρυντικό νυχιών Scientific (στο εξωτερικό θα το βρείτε με την ονομασία Scientifique), το οποίο δεν αλλάζω με τίποτα.\nΕίναι αυτό που μου έχει χαρίσει υπέροχα υγιή και μακριά νύχια χωρίς ίχνος ξεφλουδίσματος.\nΜπορείς να δεις ΕΔΩ αναλυτικό review που έχω γράψει και να εντυπωσιαστείς και εσύ με το αποτέλεσμα.\nΣυνοπτικά: Η Mavala, θεωρώ ότι είναι μία εταιρία πολλά υποσχόμενη, που ανανεώνει και αναδιαμορφώνει τα συστατικά των προϊόντων της αρκετά συχνά για μεγαλύτερη αποτελεσματικότητα.\nΌ,τι έχω δοκιμάσει με έχει αφήσει άκρως ικανοποιημένη και ανυπομονώ να βρω κι άλλους μικρούς θησαυρούς (και σίγουρα θα βρω) που να καλύπτουν τις δικές μου ιδιαίτερες ανάγκες.\n***Προϊόντα Mavala θα βρεις σε μεγάλα πολυκαταστήματα καθώς και σε επιλεγμένα φαρμακεία (φυσικά & ηλεκτρονικά).\nPan Kal 4 July 2016 at 19:36\nΠωωωωω τι όμορφα χρώματα!!!!!!\nΤέλειο ποστ Ηρώ μπράβο!\nΤο σκληρυντικό τελικά θα το παραγγείλω. Φιλια πολλά\nLila Amanatidou 4 July 2016 at 20:21\nΘα ήθελα πολύ να τα δοκιμάσω, μιας και δεν έχω ακούσει ξανά για κρεμωδη βερνικια. ❤ Φιλάκια!!\nStevista 4 July 2016 at 21:08\nΠολύ ωραίες οι φωτογραφίες!! Ψηφίζω Tahiti δαγκωτό, φαίνεται τόσο όμορφο! ❤ Το σκληρυντικό θέλω να το δοκιμάσω κάποια στιγμή, αφού όπως ξέρεις τα νύχια μου δεν την παλεύουν! Φιλάαααακια :)\nmaria elikirio 4 July 2016 at 23:26\nΕιχες πει για το σκληρυντικο και τελικα το βρηκα και το πηρα. Απο τα καλυτερα πραγματα που εχω αγορασει. Τωρα που βλεπω και τα μανο λεω να παω αυριο στο χοντο να τα δω απο κοντα.\nAthanasia Eleutherioy 4 July 2016 at 23:33\nΜου άρεσε πολύ αυτο έδειξες στα δικά σου νύχια και το πρώτο. Ειναι πολυ όμορφα.\nPenny P. 5 July 2016 at 13:49\nΜου άρεσαν όλες οι αποχρώσεις εξίσου!! Φαίνονται φανταστικές!!\nNatts Ts 6 July 2016 at 02:09\nΔεν 'ηξερα ότι έχει και βερνίκια? πάντως είναι υπέροχα τα χρώματα!!!\nΠολύ ωραίες οι φωτογραφίες!!Πολλά φιλιαααααα


Κύπρος: Χάνει τον έλεγχο της Ελληνικής η Εκκλησία - Marketnews.gr\nΚύπρος: Χάνει τον έλεγχο της Ελληνικής η Εκκλησία\nStockWatch Τρίτη, 13 Αυγ '13\nΣτη συρρίκνωση του σημαντικού ποσοστού που κατέχει στην Ελληνική Τράπεζα οδηγείται η κυπριακή Εκκλησία, λόγω των αλλαγών στην κεφαλαιακή βάση της τράπεζας.\nΗ προσπάθεια ενίσχυσης του μετοχικού κεφαλαίου της Τράπεζας αναμένεται να αλλάξει τη μετοχική της δομή, θέτοντας σε κίνδυνο το ποσοστό 28% που κατέχει σήμερα η Εκκλησία.\nΓια να καλύψει τις κεφαλαιακές ανάγκες €300 εκ. που εντοπίστηκαν με το ακραίο σενάριο της Pimco, και για να φθάσει σε core tier 1 ίσο με 9% μέχρι το τέλος του έτους, η Ελληνική θα προχωρήσει στην έκδοση μετοχών και στη διαφοροποίηση των όρων των ομολόγων της.\nΘα μειωθεί παράλληλα το εκδομένο μετοχικό κεφάλαιο της Τράπεζας.\nΜε τα νέα δεδομένα, η Εκκλησία υπολογίζεται ότι θα βρεθεί με ποσοστό στην Ελληνική Τράπεζα μικρότερο ή κοντά στο 8%.\nΓια να αποφύγει τη μείωση του ποσοστού της η Εκκλησία προσπάθησε να αξιοποιήσει το τεράστιο απόθεμα ακίνητης ιδιοκτησίας που κατέχει. Οι ενέργειες της όμως προσέκρουσαν στην Κεντρική Τράπεζα και στην τρόικα, που έκριναν ότι τα ακίνητα δεν μπορούν να χρησιμοποιηθούν ως κύρια βασικά ίδια κεφάλαια.\nΗ διοίκηση της Ελληνικής Τράπεζας αμφισβητεί τη διαγνωστική άσκηση της Pimco.\nΆσκηση που έκανε για λογαριασμό της Ελληνικής η Clayton έχει υπολογίσει ότι οι κεφαλαιακές της ανάγκες είναι €350 εκ. μικρότερες.\nΗ Τράπεζα διαθέτει κύρια βασικά ίδια κεφάλαια 8,3% και υποστηρίζει ότι η άσκηση της Pimco υπολογίζει μελλοντικές και όχι πραγματοποιηθείσες ζημιές με ακραίες παραδοχές.\nΤα δεδομένα που δημιουργούνται πάντως στις τράπεζες αλλάζουν το ρόλο της Εκκλησίας στο χρηματοπιστωτικό τομέα.\nΜετά το bail-in η Εκκλησία έπαψε να είναι ο μεγαλύτερος μέτοχος της Τρ. Κύπρου.\nΟι μετοχές που κατείχε πριν το bail-in της δίνουν ένα πολύ μικρό ποσοστό στο μετοχικό κεφάλαιο της BOCY, αφού με το τελευταίο διάταγμα για το bail-in θα λάβει μετοχές αξίας ενός σεντ για κάθε μετοχή που κατείχε προηγουμένως.\nΟ προκαθήμενος της κυπριακής Εκκλησίας υποστήριξε την Κυριακή ότι οι παλαιότερες μετοχές θα έπρεπε να αξιολογηθούν στα 50 ή 60 σεντ, και όχι στο ένα σεντ.\nΟ αρχιεπίσκοπος Χρυσόστομος διαφώνησε με την αξιολόγηση της Pimco και έκανε λόγο για ισοπέδωση από το διοικητή της Κεντρικής Τράπεζας.


Το tralala.gr στη συνέντευξη τύπου των Σάκη Ρουβά, Στέλιου Ρόκκου & Έλενας Παπαρίζου… λίγο πριν την πρεμιέρα τους στο Estate! (φωτορεπορτάζ) - Sfera 98,9 | Όλα είναι μουσική!\nΤο tralala.gr στη συνέντευξη τύπου των Σάκη Ρουβά, Στέλιου Ρόκκου & Έλενας Παπαρίζου… λίγο πριν την πρεμιέρα τους στο Estate! (φωτορεπορτάζ)\nOct 16, 2019 No Comments by Sfera\nΛίγο πριν την πρεμιέρα ενός πολλά υποσχόμενου σχήματος για τον φετινό χειμώνα, αυτό των Σάκη Ρουβά, Στέλιου Ρόκου και Έλενας Παπαρίζου, που θα ενώσουν τις φωνές και τις δυνάμεις τους στο Estate, οι τρεις αγαπημένοι καλλιτέχνες παραχώρησαν μία συνέντευξη τύπου και το tralala.gr ήταν εκεί για να σου δώσει μία γεύση του τι να περιμένεις.\nΟι τρεις καλλιτέχνες είναι πολύ καλοί φίλοι μεταξύ τους. Ο Σάκης Ρουβάς και ο Στέλιος Ρόκκος γνωρίζονται χρόνια και συνεργάζονται για δεύτερη συνεχόμενη χρονιά. Η Έλενα Παπαρίζου, που επιστρέφει μετά από πολύ καιρό στη νυχτερινή Αθήνα, είναι η νέα προσθήκη και οι δύο άντρες της παρέας την υποδέχτηκαν με πολύ χαρά.\nΥπάρχει μεγάλη χημεία ανάμεσα στους τρεις καλλιτέχνες και αυτό φάνηκε όταν ήρθε η ώρα να μιλήσουν για την συνεργασία τους.\nΟ Σάκης έδωσε ένα παράδειγμα μέσα από την οικογένεια του και είπε ότι τα πράγματα ισορρόπησαν στο σπίτι όταν ήρθε το τρίτο παιδί του στον κόσμο, έτσι λοιπόν και η Έλενα έφερε την ισορροπία στο σχήμα.\nΟ Στέλιος, σε απόλυτα χιουμοριστκό κλίμα, είπε πως περνάει «χάλια» στις πρόβες, πως ο Σάκης είναι αυτός που έχει το περισσότερο χιούμορ αλλά είναι και αυτός που πάντα αργεί και παρόλο που ο ίδιος μένει στην Λήμνο είναι πάντα δέκα λεπτά πιο νωρίς από όλους στο μαγαζί.\nΤέλος, η Έλενα δήλωσε ενθουσιασμένη, δεν νιώθει ότι μπήκε ανάμεσα σε μία παρέα αλλά πως έχουν δέσει όλοι μαζί, περνάνε καλά και το απολαμβάνουν. Δεν έχει επαναπαυτεί στην μακροχρόνια επιτυχία της και δεν θεωρεί τίποτα δεδομένο.\nΗ πρεμιέρα του σχήματος είναι το Σάββατο 19/10 και οι τρεις καλλιτέχνες είναι έτοιμοι να βάλουν φωτιά στις νύχτες του χειμώνα!\nNo Responses to “Το tralala.gr στη συνέντευξη τύπου των Σάκη Ρουβά, Στέλιου Ρόκκου & Έλενας Παπαρίζου… λίγο πριν την πρεμιέρα τους στο Estate! (φωτορεπορτάζ)”\nSFERA 989 TOP 20 (11/10/2021 – 17/10/2021)


Welcome in Thessaloniki: Tuxedo ή black tie.\nTuxedo ή black tie.\nBy Ragazzo Urbano\nΉταν πρώτη φορά το 1865, όταν το φόρεσε ο Πρίγκηπας Εδουάρδος. Ήθελε απλά κάτι λιγότερο επίσημο από ένα φράκο (tail coat), δηλαδή από την επίσημη white tie εμφάνιση, δηλαδή το μαύρο φράκο με λευκό πουκάμισο με ψηλό γιακά και κολάρο, λευκό παπιγιόν, λευκό γιλέκο, μαύρο παντελόνι με σιρίτια και πικέ παλτό. Φόρεσε ένα πιο κοντό σακάκι με λευκό πουκάμισο, λευκό γιλέκο και λευκό παπιγιόν, με απλό παντελόνι, ραμμένα στη Savile Row.\nΜετά το φόρεσαν το 1888 με ευρωπαϊκό αέρα στο Tuxedo Park της Νέας Υόρκης, επειδή ο αμερικανός επιχειρηματίας James Brown Potter, φίλος του πρίγκιπα, το είδε και του άρεσε. Σταδιακά τα λευκά αξεσουάρ μετατράπηκαν σε μαύρα, και άρχισε να καθιερώνεται στις συνειδήσεις ως χαλαρή επιλογή ανδρικής εμφάνισης, ενώ παράλληλα και η άνοδος στο θρόνο του Εδουάρδου, το 1901, το κατέστησε πλέον αποδεκτή ημιεπίσημη εμφάνιση και στη Βρετανία.\nΗ απόλυτη επικράτηση του tuxedo ή black tie έρχεται την περίοδο της μεγάλης κρίσης τη δεκαετία του 30. Την εποχή αυτή εμφανίζεται η εκδοχή με το μπλε μάλλινο ύφασμα, όπως και το σταυρωτό σακάκι και η πλέον χαρακτηριστική, αυτή με το λευκό σακάκι και μαύρο παντελόνι με σιρίτια.\nΟ δεύτερος παγκόσμιος πόλεμος καθιστά το tuxedo πολύ σπάνια επιλογή και οι νέες κοινωνικές συνθήκες, που αναδύονται επιβάλλουν πλέον ως κανόνα τα κοστούμια.\nΗ διαστημική εποχή που ανατέλλει την δεκαετία του 50 με τα νέα συνθετικά υφάσματα, βλέπει μια ανανεωμένη επιστροφή του tuxedo με πιο κοντό σακάκι και πουκάμισα με διαφορετικά τυπώματα. Το λεγόμενο black tie επικρατεί πλέον απολύτως σε όλες τις επίσημες εκδηλώσεις, όπως τα Oscars. Ο τελευταίος πρόεδρος που θα φορέσει white tie είναι ο JFK.\nΗ δεκαετία του εβδομήντα δίνει στα ρούχα όγκο. Φαρδιές γραβάτες, χρωματιστά σακάκια, πτυχωτά πουκάμισα, παντελόνια καμπάνες. Το tuxedo look προσαρμόζεται σε όλα.\nΤα 80ς πιο συντηρητικά επιστρέφουν στο μαύρο χρώμα και ο Ronald Reagan στο white tie.\nΗ δεκαετία του 90 ενσωμάτωσε και άλλα στοιχεία του business suit, όπως διπλά ή και τριπλά κουμπιά ή και τσέπες με πέτα, ενώ από τις αρχές του 21ου αιώνα επεκτάθηκε ακόμα περισσότερο το business casual look με προσθήκη και πάλι χρώματος στα πουκάμισα.\nΣήμερα το tuxedo ή black tux έχει επιστρέψει ραγδαία στην κλασική του ασπρόμαυρη εκδοχή, καθώς η εποχή μας βαριέται τους πειραματισμούς και επιστρέφει σε καθαρές γραμμές. Οι δυνατότητες που παρέχει η διαδικτυακή ενοικίαση ή παραγγελία το καθιστούν πιο εύκολη επιλογή για τους πολλούς. Είσαι ένας απ' αυτούς? Τα Χριστούγεννα σε προκαλούν να δώσεις την απάντηση.\nPosted by streetstylegr at 1:02 PM\nBlog Archive Jan 2020 (8) Dec 2019 (17) Nov 2019 (21) Oct 2019 (21) Sep 2019 (33) Aug 2019 (36) Jul 2019 (57) Jun 2019 (46) May 2019 (80) Apr 2019 (67) Mar 2019 (72) Feb 2019 (89) Jan 2019 (12) Dec 2018 (24) Nov 2018 (14) Oct 2018 (4) Dec 2015 (1) Mar 2015 (7) Feb 2015 (2) Jan 2015 (2) Nov 2014 (1) Oct 2014 (1) Sep 2014 (2) Aug 2014 (4) Jul 2014 (12) Jun 2014 (9) May 2014 (29) Apr 2014 (33) Mar 2014 (7)


Physically » ΝΕΑ\nΤραγουδάμε για την πραγματοποίηση της ευχής\nτης μικρής Δέσποινας\nΤο όραμά μας στο Φυσιοθεραπευτήριο Ε.Σ.Γεωργακόπουλος είναι να φροντίζουμε τον άνθρωπο μέσα από το πιο κόκκινο της καρδιάς μας καταβάλλοντας κάθε δυνατή προσπάθεια για μια ζωή γεμάτη ποιότητα και χαμόγελο. Η φιλοσοφία μας ως προς τη φροντίδα του ανθρώπου στο μονοπάτι προς την ίαση του δεν αρκείται μόνο στη θεραπεία του σώματος αλλά και στη φροντίδα της ψυχής.\nΣτο πλαίσιο αυτό , το κέντρο μας αποφάσισε σε συνεργασία με το Make-a-wish (Κάνε- μία- ευχή-Ελλάδος), που ασχολείται αποκλειστικά με τον ψυχικό κόσμο των παιδιών που νοσούν, να αναλάβει την πραγματοποίηση της ευχής της μικρής Δέσποινας. Η Δέσποινα είναι 12 ετών , πάσχει από καρδιακή ανεπάρκεια και εξέφρασε την επιθυμία να αποκτήσει τη συντροφιά ενός λαμπραντόρ.\nΑναλαμβάνουμε με περισσή αγάπη και φροντίδα να κάνουμε την επιθυμία της Δέσποινας ένα γεμάτο και λαμπερό παρόν, προσφέροντας την ευκαιρία για ένα ζεστό χαμόγελο στο παιδικό προσωπάκι της και στη καρδιά της.\nΣε συνεργασία με εκλεκτούς φίλους αλλά και με ανθρώπους που μας εμπιστεύονται, μέσα από μια υπέροχη μουσική βραδιά, θα συγκεντρώσουμε το ποσό που απαιτείται , φροντίζοντας την επιθυμία της Δέσποινας.\nΚάνοντας τη μουσική πλοηγό ,λοιπόν, το Σάββατο 3 Νοεμβρίου, θα τραγουδήσουμε για τη μικρή Δέσποινα δίνοντας της τη δύναμη να συνεχίσει να ονειρεύεται και να πιστεύει ότι τις ευχές γίνεται να τις ζούμε.\nΣάββατο 3 Νοεμβρίου 2018 και ώρα 22:00μμ\nΣας περιμένουμε Λεωφόρο Ειρήνης 51, Πέραμα\nΤιμή Εισόδου: 10€ (Με ποτό)\nΑυτός , Αυτή και της σχέσης τα μυστήρια…\n‘Αρχικά με ελκύουν όλα τα κοινά που έχουμε μεταξύ μας και με γοητεύει η σκέψη να μοιραστούμε ότι και οι δύο διαθέτουμε. Ωστόσο, ξέρουμε πως σύντομα θα εμφανιστούν οι διαφορές. Αυτό, στα ζευγάρια, μετατρέπει το συντονισμό σε ερωτική έλξη ή αποστροφή. Πώς θα είναι μεταξύ μας ;’\nΜΑΧΗ για τα αυτοάνοσα νοσήματα\nΑνοικτή ενημερωτική ημερίδα με ελεύθερη είσοδο για το κοινό.\nΤετάρτη 7 Δεκεμβρίου 2016 ώρα 5.00μμ με 8.00μμ\nστην Αίθουσα ΔΕΠΑΧ\nΧαλκίδα Αβάντων, 14320 Εύβοια\nΣτη ζωή μου αντέχω και ανέχομαι\nΠΟΝΟΣ, ΦΙΛΟΣ Η' ΕΧΘΡΟΣ\nΠως σχετίζομαι με τον πόνο;


Αναπτυξιακή δυσπλασία του ισχίου: η έγκαιρη διάγνωση κλειδί για τη θεραπεία - ΜΗΤΕΡΑ\nΑρχική σελίδα Αναπτυξιακή δυσπλασία του ισχίου: η έγκαιρη διάγνωση κλειδί για τη θεραπεία\nΗ αναπτυξιακή δυσπλασία του ισχίου είναι πάθηση που σχετίζεται με την ανάπτυξη και τη σταθερότητα του νεογνικού και βρεφικού ισχίου. Είναι άγνωστης αιτιολογίας και η έναρξή της εντοπίζεται χρονικά στην ενδομήτριο ζωή. Πώς, όμως, αντιμετωπίζεται και με ποια αποτελέσματα;\nΠαιδοορθοπαιδικός, Διευθυντής Παιδοορθοπαιδικής κλινικής ΜΗΤΕΡΑ\nΠαιδοορθοπεδικός, Αναπληρωτής Διευθυντής Παιδοορθοπαιδικής Κλινικής ΜΗΤΕΡΑ\nΤα αποτελέσματα της θεραπείας για την αναπτυξιακή δυσπλασία του ισχίου (Developmental Dysplasia of Hip – DDH), θεραπεία που παραδοσιακά στηριζόταν στη φυσική εξέταση και στην ακτινογραφία ισχίων, ήταν ικανοποιητικά για πολλά χρόνια, αλλά με ένα σημαντικό αριθμό δυσπλασιών να διαφεύγουν. Με την αλματώδη ανάπτυξη της υπερηχοτομογραφίας (u/s) σήμερα καθορίζεται επακριβώς ο βαθμός βαρύτητας της παθολογίας του νεογνικού ισχίου, έτσι ώστε να τυγχάνει εγκαίρως της κατάλληλης θεραπευτικής αγωγής. Σημειωτέον ότι έγκαιρη και αποτελεσματική κρίνεται η θεραπεία του δυσπλαστικού ισχίου που αρχίζει πριν από την ηλικία των 6 εβδομάδων.\nΟι επιπτώσεις της μη έγκαιρης διάγνωσης του DDH είναι αρκετά σοβαρές. To DDH είναι η αιτία του 10% των ολικών αρθροπλαστικών και από αυτές το 29% αφορά σε ηλικίες κάτω των 60 ετών.\nΜέχρι πρόσφατα η διαγνωστική προσέγγιση της αναπτυξιακής δυσπλασίας του ισχίου περιλάμβανε μελέτη του ιστορικού, εκτίμηση των παραγόντων κινδύνου, φυσική εξέταση των ισχίων και απλή ακτινογραφία. Ως παράγοντες κινδύνου για την εμφάνισή της θεωρούνταν το βεβαρημένο οικογενειακό ιστορικό, η ισχιακή προβολή, το ολιγοϋδράμνιο, η ανισοπτύχωση, συγκεκριμένη γεωγραφική προέλευση, καθώς και η παρουσία διαφόρων συγγενών παθήσεων. Αμέσως μετά τη γέννηση, εφόσον υπήρχε αστάθεια του ισχίου κατά τη φυσική εξέταση, η διάγνωση του εξαρθρώσιμου – εξαρθρωμένου ισχίου θεωρούνταν αδιαμφισβήτητη, ενώ σε αντίθετη περίπτωση η «σταθερότητα» του ισχίου ενίσχυε τη διάγνωση του «φυσιολογικού ισχίου». Η απλή ακτινογραφία αποτελούσε μέχρι πρότινος το μόνο τρόπο απεικόνισης των νεογνικών ισχίων.\nΗ συμβολή της υπερηχοτομογραφίας στην πρώιμη διάγνωση, στην ακριβή σταδιοποίηση και κατά συνέπεια στην επιλογή του πλέον κατάλληλου τρόπου θεραπείας της παθήσεως, ήταν καταλυτική. Το 1980 ο Αυστριακός ορθοπαιδικός, Reinhard Graf, έπειτα από πολυετή έρευνα, διερεύνησε τις δυνατότητες της υπερηχοτομογραφικής εξέτασης. Δυσπλαστικά ισχία χωρίς κλινική σημειολογία, τα οποία είναι δυνατόν είτε να παραμείνουν μονίμως ως έχουν είτε να εξελιχθούν σε εξαρθρήματα, ανιχνεύονται πλέον υπερηχοτομογραφικά, θεραπεύονται και αποκαθίστανται πλήρως με κατάλληλη αγωγή σε πρώιμη βρεφική ηλικία. Το 1987, στο βιβλίο του «Guide to Sonography of the Infant Hip», ο Reinhard Graf περιγράφει την ταξινόμηση του δυσπλαστικού ισχίου και τον αλγόριθμο της θεραπείας με τη χρήση των υπερήχων.\nΣήμερα, η υπερηχοτομογραφία θεωρείται μέθοδος εκλογής για τον έλεγχο του νεογνικού και βρεφικού ισχίου. Η συμβολή της στην εκτίμηση του νεογνικού ισχίου είναι τεράστιας σημασίας αφού η διαγνωστική ακρίβεια της μεθόδου πλησιάζει το 100%. Επισημαίνεται ότι η διερεύνηση της αρθρώσεως του ισχίου υπερηχοτομογραφικά πρέπει να γίνεται μέσα στις πρώτες έξι εβδομάδες της ζωής.\nΓια την ασφαλή διεξαγωγή συμπερασμάτων είναι απολύτως απαραίτητη η υπερηχοτομογραφική αναπαραγωγή συγκεκριμένου ανατομικού επιπέδου (standard plane), το οποίο ορίζεται από τρία ανατομικά στοιχεία: το κατώτερο όριο του λαγονίου οστού (lower limb), η λαγόνιος πτέρυγα (plane) και ο επιχείλιος χόνδρος (labrum). Με την καταγραφή και μέτρηση συγκεκριμένων γωνιών εξάγονται ασφαλή συμπεράσματα για την ακριβή ταξινόμηση της παθήσεως. Αξιόπιστο θεωρείται μόνο το υπερηχογράφημα εκείνο στο οποίο εμφανίζεται ξεκάθαρα το τυποποιημένο ανατομικό επίπεδο.\nΤαξινόμηση και θεραπεία\nΑκολουθώντας τους κανόνες λήψης και μέτρησης του u/s, ένα ισχίο μπορεί να ταξινομηθεί πρώιμα. Περιγράφονται κατά Graf τέσσερις βασικοί τύποι:\n• Με τον τύπο Ι περιγράφεται μια φυσιολογική άρθρωση.\n• Ο τύπος ΙΙ περιγράφει άρθρωση με ήπια-μέτρια δυσπλασία.\n• Οι τύποι ΙΙΙ και ΙV περιγράφουν το βαριά δυσπλαστικό ισχίο.\nΗ προτεινόμενη αγωγή είναι κηδεμόνας απαγωγής για τα τύπου ΙΙ και γύψος για τα ΙΙΙ και ΙV. Σκοπός είναι η μετάπτωσή τους σε τύπου Ι, οπότε και ολοκληρώνεται η θεραπεία. Πρέπει να τονιστεί ότι η διάρκεια της θεραπείας εξαρτάται άμεσα από την ηλικία έναρξής της. Ισχία τύπου ΙΙΙ και ΙV που αρχίζουν θεραπεία σε ηλικία ενός μηνός, τον τρίτο μήνα έχουν μεταπέσει σε τύπου Ι. Αν η θεραπεία αρχίσει μετά τον τρίτο μήνα ζωής, είναι πολύμηνη, με αμφίβολης ποιότητας αποτελέσματα. Σε στατιστική μελέτη στην Αυστρία και τη Γερμανία, όπου έχει καθιερωθεί εδώ και αρκετά χρόνια εθνικό screening, ανακοινώθηκε το 2007 από τον Graf ότι σε κάθε 4.000 γεννήσεις αντιστοιχεί μια ανοικτή ανάταξη, που είναι ο χαμηλότερος δείκτης παγκοσμίως.\nΣυμπερασματικά, σήμερα η υπερηχοτομογραφία θεωρείται μέθοδος εκλογής για την έγκαιρη διάγνωση και θεραπεία του DDH. Η κλινική εξέταση δεν εξασφαλίζει τη διάγνωση. Η καθιέρωση υπερηχοτομογραφικού ελέγχου (screening) όλων των νεογνών και στη χώρα μας είναι επιτακτική ανάγκη.


Αντίκυρα: Οι συνώνυμοι του "Ηρακλή"\nΟι συνώνυμοι του "Ηρακλή"\nΘανάσης Καπαφλής-Χάρης Καρπόζηλος αγώνας πάλης 14 Απριλίου 1953 στο Δημοτικό σχολείο Δεσφίνας.\nΟι παλαιστές της δεκαετίας αυτής είναι πια θρύλοι. Όλη η Ελλάδα και όχι μόνο, κουβέντιαζε γι’ αυτούς και τα στοιχήματα έδιναν κι έπαιρναν. Είχαν δοξαστεί διεθνώς, ο Κουταλιανός, ο Τζιμ Λόντος, ο Τζιμ Αρμάου, ο Τζίμης ο τίγρης, ο Λαμπράκης, ο Τρομάρας, ο Απόστολος Σουγκλάκος, ο Θανάσης Καπαφλής ο Χάρης Καρπόζηλος....\nΈχουν χαθεί ένα σωρό παλιά επαγγέλματα, έχουν σβήσει τόσα ήθη και έθιμα, που τα ψάχνουν απελπισμένα οι λαογράφοι, έχουν ξεχαστεί το λεξιλόγιο και τα τραγούδια των παππούδων μας, έχει εξαφανιστεί η γλυκόλαλη λατέρνα και ο καλλιτέχνης γύφτος με την αρκούδα και το ντέφι, έτσι “πέθανε” και ο Έλληνας πλανόδιος παλαιστής!\nΕίμαι βέβαιος πως οι αγαπητοί αναγνώστες θα κρατήσουν αυτό το άρθρο, γιατί οι παλιοί θα συγκινηθούν και οι νέοι θα θέλουν να τους μάθουν.


Σκιάθος: Άλλαξε χέρια το ξενοδοχείο Aλκυών - ThessaliaEconomy\nΣκιάθος: Άλλαξε χέρια το ξενοδοχείο Aλκυών\n20 Απρ 2021, 08:17\nΣτην Βολιώτικη οικογένεια Δερβένη, η οποία έχει στην ιδιοκτησία της το Skiathos Palace στις Κουκουναριές, πέρασε το παλιό (από το 1975) ξενοδοχειακό συγκρότημα Αλκυών, στην πόλη της Σκιάθου.\nΟι υπογραφές της αγοραπωλησίας, σύμφωνα με δημοσίευμα της εφημερίδας "Ταχυδρόμος", έπεσαν την περασμένη εβδομάδα.\nΤο ξενοδοχείο Aλκυών, το οποίο σήμερα λειτουργεί ως μονάδα τριών αστέρων, θα υποδεχθεί τους πρώτους επισκέπτες του, υπό το νέο ιδιοκτησιακό καθεστώς από τα μέσα Ιουνίου, οπότε και στο νησί του Παπαδιαμάντη θα καταφθάσουν οι πρώτες πτήσεις τσάρτερ.\nΑπό το καλοκαίρι του 2022, τα επενδυτικά σχέδια του Ομίλου προβλέπουν πλήρη ανακαίνιση και εκσυγχρονισμό όλων των χώρων του. Σύμφωνα με τα πλάνα, μέσα από μεγάλο επενδυτικό πρόγραμμα και ένταξη στον αναπτυξιακό νόμο του Ταμείου Ανάκαμψης από το επόμενο καλοκαίρι θα ανοίξει τις εισόδους του ως τετράστερο.\nΤο Αλκυών, συνολικά 4.000 τ.μ. εντός σχεδίου πόλης, είναι το μεγαλύτερο σε δυναμικότητα στην πόλη της Σκιάθου, δεσπόζει μπροστά στο λιμάνι του νησιού και διαθέτει 89 δωμάτια, πέντε σουίτες, πισίνα και δύο χώρους εστιατορίων, έναν στο roof garden με πανοραμική θέα, και έναν το «Καρνάγιο».\nΣύμφωνα με την προοπτική που υπάρχει, μία από τις πτέρυγες του ξενοδοχείου Alkyon θα λειτουργεί και τους χειμερινούς μήνες.


Αρχική / Δήμοι / «Καταδικάζουμε την επίθεση στο Δήμαρχο Ελευσίνας. Η Τοπική Αυτοδιοίκηση δεν εκφοβίζεται, ούτε εκβιάζεται»\n28/08/2017\tΔήμοι Αφήστε ένα σχόλιο 314 Προβολές\n«Καταδικάζουμε την επίθεση στο Δήμαρχο Ελευσίνας. Η Τοπική Αυτοδιοίκηση δεν εκφοβίζεται, ούτε εκβιάζεται», υπογραμμίζει σε δήλωσή του ο Πρόεδρος της ΚΕΔΕ Γιώργος Πατούλης .\nΑκολουθεί ολόκληρη η δήλωση Πατούλη\n«Σύσσωμη η Τοπική Αυτοδιοίκηση Α’ βαθμού καταδικάζει απερίφραστα τη βίαιη επίθεση κατά του Δημάρχου Ελευσίνας Γ. Τσουκαλά, ο οποίος τραυματίστηκε μετά από επίθεση με μαχαίρι και νοσηλεύεται στο Θριάσιο νοσοκομείο.\nΕτικέτεςΓιώργος Πατούλης Δήμαρχος Ελευσίνας επίθεση ΚΕΔΕ\nΠροηγούμενο Επίθεση με μαχαίρι δέχτηκε ο Δήμαρχος Ελευσίνας από εργαζόμενο του Δήμου\nΕπόμενο Καταδικάζουν την επίθεση στον Δήμαρχο Ελευσίνας


Λαός Ελεύθερος Αλλά Υπόλογος — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw92 1/6 σ. 10-15\nΘεϊκή Ελευθερία—Μας Κάνει Υπόλογους\nΗ Ελευθερία του Εκλεκτού Λαού του Θεού\nΗ Φύση της Χριστιανικής Ελευθερίας\nΕλεύθεροι Αλλά Υπόλογοι\nΝα Υπηρετείτε τον Ιεχωβά, τον Θεό της Ελευθερίας\n«Θέλετε γνωρίσει την αλήθειαν. Και η αλήθεια θέλει σας ελευθερώσει».—ΙΩΑΝΝΗΣ 8:32.\n1, 2. (α) Πώς έχει αποτελέσει η ελευθερία σημαντικό παράγοντα στην εξέλιξη της ανθρώπινης ιστορίας; (β) Ποιος μόνο είναι πραγματικά ελεύθερος; Εξηγήστε.\nΕΛΕΥΘΕΡΙΑ. Πόση δύναμη έχει αυτή η λέξη! Η ανθρωπότητα έχει υπομείνει αμέτρητους πολέμους και επαναστάσεις καθώς επίσης αναρίθμητες κοινωνικές αναταραχές λόγω της επιθυμίας που έχουν οι άνθρωποι να είναι ελεύθεροι. Η Αμερικανική Εγκυκλοπαίδεια (The Encyclopedia Americana) το επιβεβαιώνει αυτό, λέγοντας: ‘Στην εξέλιξη του πολιτισμού, καμιά ιδέα δεν έπαιξε πιο σημαντικό ρόλο απ’ ό,τι η ελευθερία’.\n2 Παρ’ όλα αυτά, πόσοι άνθρωποι είναι πραγματικά ελεύθεροι; Πόσοι γνωρίζουν άραγε τι είναι ελευθερία; Η Παγκόσμια Εγκυκλοπαίδεια του Βιβλίου (The World Book Encyclopedia) λέει: «Για να έχουν οι άνθρωποι πλήρη ελευθερία, δεν πρέπει να υπάρχουν καθόλου περιορισμοί στον τρόπο με τον οποίο σκέφτονται, μιλούν ή ενεργούν. Πρέπει να είναι ενήμεροι για τις επιλογές που έχουν και πρέπει να έχουν τη δύναμη να διαλέγουν ανάμεσα απ’ αυτές τις επιλογές». Έχοντας αυτό υπόψη, γνωρίζετε κάποιον που να είναι πραγματικά ελεύθερος; Ποιοι μπορούν να πουν ότι δεν έχουν ‘καθόλου περιορισμούς στον τρόπο με τον οποίο σκέφτονται, μιλούν ή ενεργούν’; Στην πραγματικότητα, μόνο σ’ ένα πρόσωπο σε ολόκληρο το σύμπαν ταιριάζει αυτή η περιγραφή—στον Ιεχωβά Θεό. Μόνο αυτός έχει απόλυτη ελευθερία. Μόνο αυτός μπορεί να κάνει όποια επιλογή θέλει και στη συνέχεια να την πραγματοποιήσει παρ’ όλη την εναντίωση. Αυτός είναι ‘ο Παντοδύναμος’.—Αποκάλυψις 1:8, ΜΝΚ· Ησαΐας 55:11.\n3. Με ποιον όρο συνήθως απολαμβάνουν ελευθερία οι άνθρωποι;\n3 Για τους ταπεινούς ανθρώπους, η ελευθερία μπορεί να είναι μόνο σχετική. Συνήθως τη χορηγεί ή την εγγυάται κάποια εξουσία και σχετίζεται με την υποταγή μας σ’ αυτή την εξουσία. Πράγματι, σχεδόν σε κάθε περίπτωση, ένα άτομο μπορεί να είναι ελεύθερο μόνο αν αναγνωρίζει την εξουσία τού εγγυητή της ελευθερίας του. Για παράδειγμα, οι άνθρωποι που ζουν στον «ελεύθερο κόσμο» απολαμβάνουν πολλά οφέλη, όπως την ελευθερία της μετακίνησης, την ελευθερία λόγου και τη θρησκευτική ελευθερία. Τι εγγυάται αυτές τις ελευθερίες; Ο νόμος της χώρας. Ένα άτομο μπορεί να τις απολαμβάνει μόνο για όσο διάστημα υπακούει στο νόμο. Αν καταχραστεί την ελευθερία του και παραβιάσει το νόμο, οι αρχές τον καθιστούν υπόλογο, και η ελευθερία του μπορεί να περιοριστεί δραστικά με το να μπει στη φυλακή.—Ρωμαίους 13:1-4.\n4, 5. Ποια ελευθερία απολαμβάνουν οι λάτρεις του Ιεχωβά, και για ποιο πράγμα αυτός θα τους καταστήσει υπόλογους;\n4 Τον πρώτο αιώνα, ο Ιησούς μίλησε για ελευθερία. Είπε στους Ιουδαίους: «Εάν σεις μείνητε εν τω λόγω τω εμώ, είσθε αληθώς μαθηταί μου, και θέλετε γνωρίσει την αλήθειαν. Και η αλήθεια θέλει σας ελευθερώσει». (Ιωάννης 8:31, 32) Ο Ιησούς δεν μιλούσε για ελευθερία λόγου ή για θρησκευτική ελευθερία. Σίγουρα δεν μιλούσε για απελευθέρωση από το ζυγό της Ρώμης, απελευθέρωση που ποθούσαν πολλοί Ιουδαίοι. Όχι, αυτή ήταν κάτι εξαιρετικά πιο πολύτιμο, μια ελευθερία που χορηγούνταν όχι από ανθρωποποίητους νόμους ή την ξαφνική επιθυμία κάποιου ανθρώπινου κυβερνήτη, αλλά από τον υπέρτατο Κυρίαρχο του σύμπαντος, τον Ιεχωβά. Ήταν ελευθερία από τη δεισιδαιμονία, ελευθερία από τη θρησκευτική άγνοια, και πάρα πολύ περισσότερα πράγματα. Η ελευθερία που χορηγεί ο Ιεχωβά είναι η πραγματική ελευθερία, και θα παραμείνει σε όλη την αιωνιότητα.\n5 Ο απόστολος Παύλος είπε: ‘Ο Ιεχωβά είναι το Πνεύμα· και όπου είναι το Πνεύμα του Ιεχωβά, εκεί ελευθερία’. (2 Κορινθίους 3:17) Σε όλους τους αιώνες, ο Ιεχωβά πολιτεύεται με την ανθρωπότητα έτσι ώστε οι πιστοί να απολαύσουν τελικά το καλύτερο και μεγαλύτερο είδος ανθρώπινης ελευθερίας, «την ελευθερίαν της δόξης [την ένδοξη ελευθερία, ΜΝΚ] των τέκνων του Θεού». (Ρωμαίους 8:21) Στο μεταξύ, ο Ιεχωβά μάς χορηγεί κάποιο μέτρο ελευθερίας μέσω της Βιβλικής αλήθειας, και μας καθιστά υπόλογους αν καταχραστούμε αυτή την ελευθερία. Ο απόστολος Παύλος έγραψε: «Δεν είναι ουδέν κτίσμα αφανές ενώπιον αυτού, αλλά πάντα είναι γυμνά και τετραχηλισμένα εις τους οφθαλμούς αυτού, προς ον έχομεν να δώσωμεν λόγον».—Εβραίους 4:13.\n6-8. (α) Ποιες ελευθερίες απολάμβαναν ο Αδάμ και η Εύα, και με ποιον όρο θα μπορούσαν να διατηρήσουν εκείνες τις ελευθερίες; (β) Τι έχασαν ο Αδάμ και η Εύα για τον εαυτό τους και για τους απογόνους τους;\n6 Το γεγονός ότι είμαστε υπόλογοι στον Ιεχωβά ήρθε στο προσκήνιο όταν ζούσαν οι πρώτοι ανθρώπινοι γονείς μας, ο Αδάμ και η Εύα. Ο Ιεχωβά τούς δημιούργησε με το πολύτιμο δώρο της ελεύθερης βούλησης. Για όσο διάστημα χρησιμοποιούσαν αυτή την ελεύθερη βούληση υπεύθυνα, απολάμβαναν κι άλλες ευλογίες, όπως ελευθερία από το φόβο, ελευθερία από τις ασθένειες, ελευθερία από το θάνατο και την ελευθερία να πλησιάζουν τον ουράνιο Πατέρα τους με καθαρή συνείδηση. Αλλά μόλις καταχράστηκαν την ελεύθερη βούλησή τους, όλα αυτά άλλαξαν.\n7 Ο Ιεχωβά έβαλε τον Αδάμ και την Εύα στον κήπο της Εδέμ, και για δική τους ευχαρίστηση τους έδωσε τους καρπούς απ’ όλα τα δέντρα του κήπου—εκτός από ένα. Αυτό το κράτησε για τον εαυτό του· ήταν ‘το ξύλο [δέντρο, ΜΝΚ] της γνώσεως του καλού και του κακού’. (Γένεσις 2:16, 17) Με το να μη φάνε από τον καρπό αυτού του δέντρου, ο Αδάμ και η Εύα θα αναγνώριζαν ότι μόνο ο Ιεχωβά ήταν ελεύθερος να θέσει τον κανόνα για το τι είναι καλό και τι κακό. Αν ενεργούσαν υπεύθυνα και δεν έτρωγαν από τον απαγορευμένο καρπό, ο Ιεχωβά θα συνέχιζε να διασφαλίζει τις άλλες ελευθερίες τους.\n8 Δυστυχώς, η Εύα έδωσε προσοχή στην πανούργα πρόταση του Φιδιού ότι θα έπρεπε από μόνη της να ‘γνωρίζει το καλό και το κακό’. (Γένεσις 3:1-5) Πρώτα εκείνη και κατόπιν ο Αδάμ έφαγαν από τον απαγορευμένο καρπό. Ως αποτέλεσμα, όταν ο Ιεχωβά Θεός ήρθε να τους μιλήσει στον κήπο της Εδέμ, εκείνοι ντράπηκαν και κρύφτηκαν. (Γένεσις 3:8, 9) Τώρα ήταν αμαρτωλοί που είχαν χάσει το αίσθημα της ελευθερίας να πλησιάζουν τον Θεό, το οποίο προερχόταν από μια καθαρή συνείδηση. Εξαιτίας αυτού του γεγονότος, έχασαν επίσης την ελευθερία από τις ασθένειες και το θάνατο, τόσο για τον εαυτό τους όσο και για τους απογόνους τους. Ο Παύλος είπε: «Δι’ ενός ανθρώπου [του Αδάμ] η αμαρτία εισήλθεν εις τον κόσμον και δια της αμαρτίας ο θάνατος, και ούτω διήλθεν ο θάνατος εις πάντας ανθρώπους, επειδή πάντες ήμαρτον».—Ρωμαίους 5:12· Γένεσις 3:16, 19.\n9. Ποιοι είναι γνωστοί για το ότι χρησιμοποίησαν καλά το μέτρο της ελευθερίας που απολάμβαναν;\n9 Παρ’ όλα αυτά, το ανθρώπινο γένος συνέχισε να έχει ελεύθερη βούληση, και με το πέρασμα του χρόνου, ορισμένοι ατελείς άνθρωποι τη χρησιμοποίησαν με υπεύθυνο τρόπο για να υπηρετήσουν τον Ιεχωβά. Τα ονόματα μερικών απ’ αυτούς έχουν από την αρχαιότητα διαφυλαχτεί για εμάς. Άντρες όπως ο Άβελ, ο Ενώχ, ο Νώε, ο Αβραάμ, ο Ισαάκ και ο Ιακώβ (ο οποίος ονομαζόταν επίσης Ισραήλ) είναι παραδείγματα ατόμων τα οποία χρησιμοποίησαν το μέτρο της ελευθερίας που εξακολουθούσαν να απολαμβάνουν για να κάνουν το θέλημα του Θεού. Και ως αποτέλεσμα αυτοί ευοδώθηκαν.—Εβραίους 11:4-21.\n10. Ποιοι ήταν οι όροι της διαθήκης που έκανε ο Ιεχωβά με τον ειδικό λαό του;\n10 Στις μέρες του Μωυσή, ο Ιεχωβά απελευθέρωσε τους γιους Ισραήλ—που τότε αριθμούσαν εκατομμύρια—από τη δουλεία στην Αίγυπτο και έκανε μια διαθήκη μαζί τους μέσω της οποίας αυτοί έγιναν ο ειδικός λαός Του. Κάτω από αυτή τη διαθήκη, οι Ισραηλίτες είχαν ένα ιερατείο και ένα σύστημα θυσιών ζώων που κάλυπταν τυπικά τις αμαρτίες τους. Έτσι, ήταν ελεύθεροι να πλησιάζουν τον Θεό για να τον λατρέψουν. Επίσης, είχαν ένα σύστημα νόμων και διατάξεων για να τους κρατούν ελεύθερους από τις δεισιδαιμονικές συνήθειες και την ψεύτικη λατρεία. Αργότερα, θα λάβαιναν τη Γη της Επαγγελίας ως κληρονομιά, με τη διαβεβαίωση ότι θα είχαν θεϊκή βοήθεια εναντίον των εχθρών τους. Η δική τους συμμετοχή στη διαθήκη απαιτούσε από τους Ισραηλίτες να τηρούν το Νόμο του Ιεχωβά. Οι Ισραηλίτες δέχτηκαν με τη θέλησή τους αυτόν τον όρο, λέγοντας: ‘Πάντα όσα είπεν ο Ιεχωβά θέλομεν πράξει’.—Έξοδος 19:3-8· Δευτερονόμιον 11:22-25.\n11. Ποια ήταν τα αποτελέσματα όταν ο Ισραήλ αποτύγχανε να κάνει το μέρος του στη διαθήκη με τον Ιεχωβά;\n11 Επί 1.500 και πλέον χρόνια, οι Ισραηλίτες είχαν αυτή την ειδική σχέση με τον Ιεχωβά. Αλλά ξανά και ξανά αποτύγχαναν να τηρούν τη διαθήκη. Επανειλημμένα παραπλανιούνταν από την ψεύτικη λατρεία και γίνονταν δούλοι στην ειδωλολατρία και στη δεισιδαιμονία, γι’ αυτό ο Θεός επέτρεπε να υποδουλώνονται κατά γράμμα από τους εχθρούς τους. (Κριταί 2:11-19) Αντί να απολαμβάνουν τις απελευθερωτικές ευλογίες που προέρχονταν από την τήρηση της διαθήκης, αυτοί τιμωρούνταν επειδή την παρέβαιναν. (Δευτερονόμιον 28:1, 2, 15) Τελικά, το 607 Π.Κ.Χ., ο Ιεχωβά επέτρεψε να υποδουλωθεί το έθνος στη Βαβυλώνα.—2 Χρονικών 36:15-21.\n12. Τι έγινε τελικά φανερό όσον αφορά τη διαθήκη του Μωσαϊκού Νόμου;\n12 Αυτό ήταν ένα σκληρό μάθημα. Απ’ αυτό θα έπρεπε να είχαν μάθει πόσο σπουδαίο ήταν να τηρούν το Νόμο. Εντούτοις, όταν, έπειτα από 70 χρόνια, οι Ισραηλίτες επέστρεψαν στη γη τους, συνέχισαν να μην τηρούν τη διαθήκη του Νόμου κατάλληλα. Σχεδόν εκατό χρόνια μετά την επιστροφή τους, ο Ιεχωβά είπε στους ιερείς του Ισραήλ: «Σεις εξεκλίνατε από της οδού· εκάμετε πολλούς να προσκόπτωσιν εις τον νόμον· διεφθείρατε την διαθήκην του Λευί». (Μαλαχίας 2:8) Πράγματι, ακόμα και ο πιο ειλικρινής από τους Ισραηλίτες δεν μπορούσε να ανταποκριθεί στις απαιτήσεις του τέλειου Νόμου. Αντί ο Νόμος να είναι ευλογία, έγινε, σύμφωνα με τα λόγια του αποστόλου Παύλου, «κατάρα». (Γαλάτας 3:13) Συνεπώς, χρειαζόταν κάτι περισσότερο από τη διαθήκη του Μωσαϊκού Νόμου για να φέρει τους ατελείς, πιστούς ανθρώπους στην ένδοξη ελευθερία των παιδιών του Θεού.\n13. Ποια καλύτερη βάση για ελευθερία παρασχέθηκε τελικά;\n13 Αυτό το κάτι περισσότερο ήταν η λυτρωτική θυσία του Ιησού Χριστού. Το έτος 50 Κ.Χ. περίπου, ο Παύλος έγραψε μια επιστολή στην εκκλησία των χρισμένων Χριστιανών στη Γαλατία. Περιέγραψε το πώς ο Ιεχωβά τούς είχε ελευθερώσει από τη δουλεία στη διαθήκη του Νόμου και κατόπιν είπε: ‘Για τέτοια ελευθερία μάς ελευθέρωσε ο Χριστός. Συνεπώς, να μένετε σταθεροί και να μην αφήνετε τον εαυτό σας να περιορίζεται και πάλι σε ζυγό δουλείας’. (Γαλάτας 5:1, ΜΝΚ) Με ποιους τρόπους ελευθέρωσε ο Ιησούς τούς ανθρώπους;\n14, 15. Με ποιους θαυμάσιους τρόπους ελευθέρωσε ο Ιησούς τους Ιουδαίους και τους μη Ιουδαίους πιστούς;\n14 Μετά το θάνατο του Ιησού, οι Ιουδαίοι που τον δέχτηκαν ως τον Μεσσία και έγιναν μαθητές του ήρθαν κάτω από μια νέα διαθήκη, η οποία αντικατέστησε την παλιά διαθήκη του Νόμου. (Ιερεμίας 31:31-34· Εβραίους 8:7-13) Κάτω απ’ αυτή τη νέα διαθήκη, αυτοί—και μη Ιουδαίοι πιστοί οι οποίοι αργότερα ενώθηκαν μαζί τους—έγιναν μέρος ενός νέου, πνευματικού έθνους το οποίο αντικατέστησε τον φυσικό Ισραήλ ως τον ειδικό λαό του Θεού. (Ρωμαίους 9:25, 26· Γαλάτας 6:16) Ως ο ειδικός λαός του Θεού, αυτοί απολάμβαναν την ελευθερία που υποσχέθηκε ο Ιησούς όταν είπε: «Η αλήθεια θέλει σας ελευθερώσει». Εκτός από το ότι τους ελευθέρωσε από την κατάρα του Νόμου του Μωυσή, η αλήθεια απελευθέρωσε τους Ιουδαίους Χριστιανούς απ’ όλες τις δυσβάσταχτες παραδόσεις που τους είχαν επιβάλει οι θρησκευτικοί ηγέτες. Και απελευθέρωσε τους μη Ιουδαίους Χριστιανούς από την ειδωλολατρία και τις δεισιδαιμονίες της προηγούμενης λατρείας τους. (Ματθαίος 15:3, 6· 23:4· Πράξεις 14:11-13· 17:16) Και υπήρχαν κι άλλα ακόμα.\n15 Ο Ιησούς, μιλώντας για την αλήθεια που ελευθερώνει, είπε: «Αληθώς, αληθώς σας λέγω ότι πας όστις πράττει την αμαρτίαν δούλος είναι της αμαρτίας». (Ιωάννης 8:34) Αφότου αμάρτησαν ο Αδάμ και η Εύα, όλοι όσοι έζησαν ποτέ είναι αμαρτωλοί και, συνεπώς, δούλοι της αμαρτίας. Η μοναδική εξαίρεση ήταν ο ίδιος ο Ιησούς, και η θυσία του Ιησού απελευθέρωσε τους πιστούς απ’ αυτή τη δουλεία. Είναι αλήθεια ότι αυτοί ήταν ακόμα εκ φύσεως ατελείς και αμαρτωλοί. Όμως τώρα θα μπορούσαν να μετανοήσουν για τις αμαρτίες τους και να ζητήσουν συγχώρηση με βάση τη θυσία του Ιησού, έχοντας την πεποίθηση ότι οι παρακλήσεις τους θα εισακούονταν. (1 Ιωάννου 2:1, 2) Με βάση τη λυτρωτική θυσία του Ιησού, ο Θεός τούς ανακήρυξε δίκαιους, και εκείνοι μπορούσαν να Τον πλησιάσουν με καθαρισμένη συνείδηση. (Ρωμαίους 8:33, ΜΝΚ) Επιπλέον, εφόσον το λύτρο διάνοιξε την προοπτική για ανάσταση σε ατέλειωτη ζωή, η αλήθεια τούς ελευθέρωσε ακόμα και από το φόβο του θανάτου.—Ματθαίος 10:28· Εβραίους 2:15.\n16. Με ποιον τρόπο ήταν η Χριστιανική ελευθερία πιο περιεκτική από οποιαδήποτε ελευθερία που προσέφερε ο κόσμος;\n16 Με θαυμάσιο τρόπο, η Χριστιανική ελευθερία προσφέρθηκε σε άντρες και γυναίκες ανεξάρτητα από την κατάστασή τους, μιλώντας από ανθρώπινη άποψη. Φτωχοί, φυλακισμένοι, ακόμα και δούλοι μπορούσαν να είναι ελεύθεροι. Απεναντίας, οι υψηλά ιστάμενοι των εθνών, οι οποίοι απέρριψαν το άγγελμα σχετικά με τον Χριστό, συνέχισαν να είναι δούλοι στη δεισιδαιμονία, στην αμαρτία και στο φόβο του θανάτου. Ποτέ δεν πρέπει να πάψουμε να ευχαριστούμε τον Ιεχωβά γι’ αυτή την ελευθερία που απολαμβάνουμε. Τίποτα απ’ όσα προσφέρει ο κόσμος δεν μπορεί καν να συγκριθεί μ’ αυτήν.\n17. (α) Πώς μερικοί τον πρώτο αιώνα έχασαν τη Χριστιανική ελευθερία; (β) Γιατί δεν θα πρέπει να εξαπατηθούμε από τη φαινομενική ελευθερία που υπάρχει στον κόσμο του Σατανά;\n17 Τον πρώτο αιώνα, προφανώς η πλειονότητα των χρισμένων Χριστιανών ευφραίνονταν για την ελευθερία που είχαν και διατήρησαν την ακεραιότητά τους όποιο κι αν ήταν το κόστος. Δυστυχώς, όμως, μερικοί δοκίμασαν τη Χριστιανική ελευθερία και όλες τις ευλογίες της και κατόπιν την απέρριψαν περιφρονητικά με το να επιστρέψουν σε δουλεία στον κόσμο. Γιατί συνέβη αυτό; Αναμφίβολα, η πίστη πολλών εξασθένησε και ‘εξέπεσαν [παρασύρθηκαν, ΜΝΚ]’. (Εβραίους 2:1) Άλλοι ‘απέβαλαν [παραμέρισαν, ΜΝΚ] την πίστη και την αγαθή συνείδηση και ναυάγησαν στην πίστη’. (1 Τιμόθεον 1:19) Ίσως έπεσαν στον υλισμό ή σε ανήθικο τρόπο ζωής. Πόσο σπουδαίο είναι να φρουρούμε την πίστη μας και να οικοδομούμε πάνω σ’ αυτήν με το να παραμένουμε απασχολημένοι στην προσωπική μελέτη, στη συναναστροφή, στην προσευχή και στη Χριστιανική δραστηριότητα! (2 Πέτρου 1:5-8) Ποτέ ας μην πάψουμε να εκτιμούμε τη Χριστιανική ελευθερία! Είναι αλήθεια ότι μερικοί μπορεί να μπαίνουν σε πειρασμό από τη χαλαρότητα που βλέπουν έξω από την εκκλησία, σκεπτόμενοι πως όσοι βρίσκονται στον κόσμο είναι πιο ελεύθεροι απ’ ό,τι εμείς. Στην πραγματικότητα, όμως, αυτό που στον κόσμο μοιάζει με ελευθερία συνήθως είναι απλώς ανευθυνότητα. Αν δεν είμαστε δούλοι του Θεού, τότε είμαστε δούλοι της αμαρτίας, και αυτή η δουλεία πληρώνει πικρό μισθό.—Ρωμαίους 6:23· Γαλάτας 6:7, 8.\n18-20. (α) Πώς μερικοί έγιναν «εχθροί του σταυρού»; (β) Πώς μερικοί ‘είχαν την ελευθερία τους ως επικάλυμμα της κακίας’;\n18 Επιπλέον, στην επιστολή του προς Φιλιππησίους, ο Παύλος έγραψε: «Περιπατούσι πολλοί, τους οποίους σας έλεγον πολλάκις, τώρα δε και κλαίων λέγω, ότι είναι οι εχθροί του σταυρού του Χριστού». (Φιλιππησίους 3:18) Ναι, υπήρξαν άτομα τα οποία κάποτε ήταν Χριστιανοί και έγιναν εχθροί της πίστης, ίσως με το να γίνουν αποστάτες. Πόσο ζωτικό είναι να μην ακολουθήσουμε την πορεία τους! Επιπρόσθετα, ο Πέτρος έγραψε: «[Να είστε] ως ελεύθεροι, και μη ως έχοντες την ελευθερίαν επικάλυμμα της κακίας, αλλ’ ως δούλοι του Θεού». (1 Πέτρου 2:16) Πώς θα μπορούσε να έχει ένα άτομο την ελευθερία του ως επικάλυμμα της κακίας; Με το να διαπράττει σοβαρές αμαρτίες—ίσως κρυφά—ενώ συνεχίζει να είναι συνταυτισμένος με την εκκλησία.\n19 Θυμηθείτε τον Διοτρεφή. Ο Ιωάννης είπε γι’ αυτόν: ‘Ο Διοτρεφής, ο οποίος θέλει να έχει την πρώτη θέση [στην εκκλησία], δεν δέχεται τίποτε από εμάς με σεβασμό. . . . Ούτε . . . δέχεται τους αδελφούς με σεβασμό, και όσους θέλουν να τους δεχτούν προσπαθεί να τους εμποδίσει και να τους πετάξει έξω από την εκκλησία’. (3 Ιωάννου 9, 10, ΜΝΚ) Ο Διοτρεφής χρησιμοποίησε την ελευθερία του ως επικάλυμμα για την ιδιοτελή του φιλοδοξία.\n20 Ο μαθητής Ιούδας έγραψε: «Εισεχώρησαν λαθραίως τινές άνθρωποι, οίτινες ήσαν παλαιόθεν προγεγραμμένοι εις ταύτην την καταδίκην, ασεβείς, μεταστρέφοντες την χάριν του Θεού ημών εις ασέλγειαν [μετατρέποντας την παρ’ αξία καλοσύνη του Θεού μας σε δικαιολογία για χαλαρή διαγωγή, ΜΝΚ], και αρνούμενοι τον μόνον Δεσπότην Θεόν και Κύριον ημών Ιησούν Χριστόν». (Ιούδα 4) Ενώ αυτά τα άτομα ήταν συνταυτισμένα με την εκκλησία, είχαν φθοροποιά επιρροή. (Ιούδα 8-10, 16) Στην Αποκάλυψη διαβάζουμε ότι στις εκκλησίες της Περγάμου και των Θυατείρων υπήρχαν καταστάσεις όπως η δημιουργία αιρέσεων, η ειδωλολατρία και η ανηθικότητα. (Αποκάλυψις 2:14, 15, 20-23) Τι κακή χρήση της Χριστιανικής ελευθερίας!\n21. Τι περιμένει εκείνους που κάνουν κατάχρηση της Χριστιανικής τους ελευθερίας;\n21 Τι περιμένει εκείνους που κάνουν κατάχρηση της Χριστιανικής τους ελευθερίας μ’ αυτόν τον τρόπο; Θυμηθείτε τι συνέβη στον Ισραήλ. Ο Ισραήλ ήταν το εκλεκτό έθνος του Θεού, αλλά ο Ιεχωβά τελικά τον απέρριψε. Γιατί; Επειδή οι Ισραηλίτες χρησιμοποίησαν τη σχέση τους με τον Θεό ως επικάλυμμα της κακίας. Καυχιόνταν ότι ήταν γιοι του Αβραάμ αλλά απέρριψαν τον Ιησού, το Σπέρμα του Αβραάμ και τον εκλεγμένο Μεσσία του Ιεχωβά. (Ματθαίος 23:37-39· Ιωάννης 8:39-47· Πράξεις 2:36· Γαλάτας 3:16) ‘Ο Ισραήλ του Θεού’ ως σύνολο δεν θα αποδειχτεί με τον ίδιο τρόπο άπιστος. (Γαλάτας 6:16) Αλλά οποιοσδήποτε Χριστιανός ατομικά προκαλεί πνευματική ή ηθική μόλυνση τελικά θα αντιμετωπίσει διαπαιδαγώγηση, ακόμα και δυσμενή κρίση. Όλοι μας είμαστε υπόλογοι για το πώς χρησιμοποιούμε τη Χριστιανική μας ελευθερία.\n22. Ποια χαρά έρχεται σ’ εκείνους που χρησιμοποιούν τη Χριστιανική τους ελευθερία για να υπηρετούν ως δούλοι τον Θεό;\n22 Πόσο πολύ καλύτερο είναι να υπηρετούμε ως δούλοι τον Θεό και έτσι να είμαστε αληθινά ελεύθεροι. Μόνο ο Ιεχωβά χορηγεί την ελευθερία που έχει πραγματική αξία. Η παροιμία λέει: «Υιέ μου, γίνου σοφός και εύφραινε την καρδίαν μου, δια να έχω τι να αποκρίνωμαι προς τον ονειδίζοντά με». (Παροιμίαι 27:11) Ας χρησιμοποιούμε τη Χριστιανική μας ελευθερία για τη δικαίωση του Ιεχωβά. Αν το κάνουμε αυτό, η ζωή μας θα έχει νόημα, θα φέρνουμε ευχαρίστηση στον ουράνιο Πατέρα μας και τελικά θα είμαστε ανάμεσα σ’ εκείνους που απολαμβάνουν την ένδοξη ελευθερία των γιων του Θεού.\n◻ Ποιος μόνο είναι πραγματικά ελεύθερος;\n◻ Ποιες ελευθερίες απολάμβαναν ο Αδάμ και η Εύα, και γιατί τις έχασαν;\n◻ Ποιες ελευθερίες απολάμβαναν οι Ισραηλίτες όταν τηρούσαν τη διαθήκη τους με τον Ιεχωβά;\n◻ Ποιες ελευθερίες απέκτησαν εκείνοι που δέχτηκαν τον Ιησού;\n◻ Πώς μερικοί τον πρώτο αιώνα έχασαν ή καταχράστηκαν τη Χριστιανική τους ελευθερία;\nΗ ελευθερία που έδωσε ο Ιησούς ήταν πολύ καλύτερη απ’ οποιαδήποτε ελευθερία μπορούν να χορηγήσουν οι άνθρωποι


Δες τι συμβαίνει στον οργανισμό σου αν κοιμάσαι πολλές ώρες το σαββατοκύριακο - www.baby.gr\nΣίγουρα ο ύπνος αποτελεί ένα σημαντικό κομμάτι της ζωής του ανθρώπου και δεν υπάρχει αμφιβολία ότι ο σωστός ύπνος είναι απαραίτητη προϋπόθεση της καλής υγείας.\nΗ σωματική και η ψυχική ευεξία αλλά και η προστασία από κάποιο νόσημα εξαρτώνται από την ποιότητα και την ποσότητα του ύπνου μας. Είναι κοινό μυστικό, μάλιστα, ότι τα σαββατοκύριακα οι άνθρωποι τείνουν να κοιμούνται περισσότερες ώρες είτε τα πρωινά είτε τα μεσημέρια.\nΠώς επηρεάζει, όμως αυτό τον οργανισμό σου;\nΕρευνητές από το Πανεπιστήμιο της Κορέας ανακάλυψαν ότι οι ώρες που κοιμόμαστε τα Σαββατοκύριακα σχετίζονται με το σωματικό βάρος. Με ποιον τρόπο; Συγκεκριμένα μελέτησαν περισσότερα από 2000 άτομα ηλικίας 19 έως 82 ετών. Οι ερευνητές έκαναν στους συμμετέχοντες τις κατάλληλες σωματομετρήσεις και μάζεψαν πληροφορίες όσο αφορά τις ώρες που κοιμόντουσαν μέσα στην εβδομάδα και ξεχωριστά τα Σαββατοκύριακα.\nΟι επιστήμονες διαπίστωσαν ότι όσοι κοιμόντουσαν περισσότερο τα Σαββατοκύριακα από ότι τις καθημερινές ζύγιζαν λιγότερο. Επίσης μπορεί να είχαν την τάση να κοιμούνται λιγότερες ώρες τις καθημερινές, όμως ξεκουραζόντουσαν περισσότερες ώρες συνολικά σε όλη τη διάρκεια της εβδομάδας.Επίσης μπορεί να είχαν την τάση να κοιμούνται λιγότερες ώρες τις καθημερινές, όμως ξεκουραζόντουσαν περισσότερες ώρες συνολικά σε όλη τη διάρκεια της εβδομάδας.


Μέθοδοι προστασίας από διαδικτυακές απειλές - PRIORITY Blog\nΟ βασικός στόχος της στρατηγικής που θα πρέπει να ακολουθεί κάθε σύγχρονη επιχείρηση σε σχέση με την Ασφάλεια Πληροφοριών, είναι η διασφάλιση των πληροφοριών της, του δικτύου και των πληροφοριακών της συστημάτων.\nΠροκειμένου να επιτευχθεί ο συγκεκριμένο στόχος θα πρέπει να εξασφαλίζεται η προστασία κρίσιμων πόρων από απειλές οι οποίες ανήκουν στις εξής κατηγορίες: εξωτερικές, εσωτερικές και κρυφές απειλές.\nΗ ανάπτυξη μηχανισμών προστασίας της περιμέτρου του δικτύου μιας επιχείρησης μειώνει τις πιθανότητες παραβίασης της πρόσβασης από διαδικτυακούς εγκληματίες. Η χρήση εξοπλισμού Firewall επιτρέπει την ανάπτυξη και εφαρμογή κανόνων ελέγχου της κίνησης που εισέρχεται στο δίκτυο ενός οργανισμού, ενώ παρέχει κατάλληλα εργαλεία για την παρακολούθησή της. Το επίπεδο προστασίας αυξάνεται όταν ο συγκεκριμένος εξοπλισμός είναι εφοδιασμένος και με λογισμικό προστασίας από κακόβουλο λογισμικό. Σε αυτή τη περίπτωση, ελέγχεται το περιεχόμενο των πακέτων και απορρίπτονται εκείνα που περιέχουν viruses, bots, worms, bots και ransomware.\nΟι εσωτερικές απειλές αποτελούν την κύρια αιτία διαρροής δεδομένων. Απρόσεκτες ενέργειες εργαζομένων μπορεί να έχουν σαν αποτέλεσμα τη γνωστοποίηση ευαίσθητων πληροφοριών ή την παραβίαση της πρόσβασης στα πληροφοριακά συστήματα ενός οργανισμού. Ο συγκεκριμένος κίνδυνος μπορεί να αντιμετωπιστεί διασφαλίζοντας ότι τα υπολογιστικά συστήματα περιέχουν μόνο το λογισμικό που αντιστοιχεί στον ρόλο των χρηστών τους. Παράλληλα, η απόδοση λογαριασμών με δικαιώματα διαχειριστή θα πρέπει να είναι ελεγχόμενη και να περιορίζεται μόνο στο προσωπικό που είναι αρμόδιο για την υποστήριξη πληροφοριακών συστημάτων.\nΟι τεχνικές ευπάθειες συστημάτων και λογισμικού μπορούν να χρησιμοποιηθούν από διαδικτυακούς εγκληματίες για να προκαλέσουν ζημιά στην επιχειρησιακή λειτουργία ενός οργανισμού. Προκειμένου να αντιμετωπιστούν οι κίνδυνοι που πηγάζουν από τις ευπάθειες των συστημάτων, θα πρέπει να εγκαθίστανται συστηματικά οι ενημερώσεις λογισμικού που εκδίδουν οι κατασκευαστές τους.\nΜέτρα ασφάλειας για την αντιμετώπιση των απειλών\nΗ υλοποίηση των πέντε κάτωθι μέτρων μπορεί να βοηθήσει κάθε επιχείρηση ή οργανισμό να αντιμετωπίσει το 80% των κυβερνοεπιθέσεων:\n• Ασφαλής παραμετροποίηση συστημάτων\n• Χρήση εξοπλισμού Firewall\n• Έλεγχος πρόσβασης και διαχείριση των λογαριασμών με δικαιώματα διαχειριστή\n• Εγκατάσταση ενημερώσεων λογισμικού\n• Σύστημα προστασίας από κακόβουλο λογισμικό\nΗ PRIOIRITY, έχοντας πολύχρονη εμπειρία σε έργα Ασφάλειας Πληροφοριών, μπορεί να βοηθήσει κάθε σύγχρονη επιχείρηση να εντοπίσει τις αδυναμίες των πληροφοριακών υποδομών της και να προδιαγράψει τα μέτρα που θα πρέπει να υλοποιηθούν για την αποτελεσματική αντιμετώπισή τους. Χρησιμοποιώντας εξειδικευμένα προγράμματα λογισμικού έχει τη δυνατότητα να αναγνωρίζει τις ευπάθειες πληροφοριακών συστημάτων και να προτείνει τις βέλτιστες λύσεις για την εξάλειψη των κινδύνων παραβίασης της εμπιστευτικότητας, διαθεσιμότητας και ακεραιότητας των πληροφοριών που φιλοξενούν και επεξεργάζονται.


Skye Sea Cottage: θέα στη θάλασσα, κατάστρωμα, τζάκι, wifi - Airbnb\nSkye Sea Cottage: θέα στη θάλασσα, κατάστρωμα, τζάκι, wifi\nReebok, Western Cape, Νότια Αφρική\nΧαλαρώστε σε αυτήν τη μοναδική και ήσυχη παραθαλάσσια απόδραση. Ζήστε τη ρουστίκ ζωή στον ωκεανό όσο ποτέ άλλοτε!\nΑυτό το άνετο εξοχικό σπίτι δύο υπνοδωματίων έχει όμορφη θέα από κάθε δωμάτιο. Το κύριο δωμάτιο διαθέτει εσωτερικό τζάκι, ειδική γωνιά ανάγνωσης και βεράντα με θέα στον ωκεανό. Το Sea Cottage διαθέτει μια ευρύχωρη, ανοιχτή διαρρύθμιση, σαλόνι και τραπεζαρία με ενσωματωμένο braai και μια τεράστια ταράτσα - το καλύτερο μέρος για να απολαύσετε τον καφέ σας την ανατολή του ηλίου και ένα ηλιοβασίλεμα.\nΤο Skye Beach Cottage βρίσκεται σε ένα παραδεισένιο τμήμα του Garden Route της Νότιας Αφρικής και είναι ένα από τα τέσσερα καταλύματα του Skye Beach Guesthouse. Το εξοχικό σπίτι βρίσκεται σε έναν αμμόλοφο με θέα στην παρθένα ακτογραμμή και προσφέρει μια ρουστίκ εμπειρία σε εσωτερικούς και εξωτερικούς χώρους. Επομένως, είναι αρκετά βασικό αλλά καθαρό και άνετο. Ο εξωτερικός χώρος είναι ευρύχωρος και γραφικός και περιλαμβάνει ένα μεγάλο κατάστρωμα από πάνω. Η περιοχή της βεράντας είναι ιδανική για τους λάτρεις του καφέ και του ηλιοβασιλέματος, καθώς και για να κάνετε γιόγκα/πιλάτες με πανοραμική θέα στον ωκεανό και τον ήχο των κυμάτων που σκάνε γύρω σας. Ο παρακάτω χώρος καταστρώματος διαθέτει μεγάλο χώρο μπάρμπεκιου, εξωτερικό χώρο ντους και φυσική χλωρίδα και πανίδα...\nΤο Skye Beach Cottage προσφέρει έναν δροσερό και άνετο χώρο χωρίς να θυσιάζει την αίσθηση της φύσης. Και μην κάνετε λάθος - είστε στη φύση. Κατά τη διάρκεια της διαμονής σας, μπορεί να συναντήσετε άγρια ζωή, είτε πρόκειται για μια αράχνη βροχής, σαλιγκάρια, μερικά μυρμήγκια, ένα shongololo... αλλά τους αντιμετωπίζουμε ως ευπρόσδεκτους επισκέπτες. Αν η σκέψη της φύσης και της άγριας ζωής δεν σας επηρεάζει, τότε ίσως το Skye Beach Cottage να μην είναι η καλύτερη επιλογή για εσάς (ειλικρινά). Αν η σκέψη της φύσης, της υπαίθρου, της περιπέτειας και περιστασιακού "τραχύς" σας ενθουσιάζει, τότε ελάτε και απολαύστε τον χώρο!!\nΕξαιρετική παραλιακή τοποθεσία στην ήσυχη ατμόσφαιρα του χωριού Little Brak River - στην καρδιά του Garden Route.\nΤο ασφαλές, όμορφο, παραθαλάσσιο χωριό με την ειρηνική ατμόσφαιρα θα σας δώσει πραγματικά την ευκαιρία να χαλαρώσετε, να αναζωογονηθείτε και να δημιουργήσετε αξέχαστες αναμνήσεις στη φύση...\nΟι επισκέπτες έχουν αναφέρει ότι: "η περιοχή φαίνεται πολύ ασφαλής και ιδανική για να παίζουν τα μικρά παιδιά όλη την ημέρα. Είναι το ιδανικό μέρος για μια χαλαρωτική απόδραση στην παραλία για μια ομάδα φίλων ή οικογενειών."


Ποια ήταν τα τελευταία λόγια της άτυχης γυμνάστριας\n“Μπαμπά, έλα έξω γρήγορα!” ήταν τα τελευταία λόγια της 32χρονης πριν πέσει νεκρή από το χέρι του πρώην εραστή της\nΌταν η Ελίνα Βαχαβιόλου αντίκρυσε τον Ερίς Ισμαϊλάι έξω από το σπίτι της αναστατώθηκε και φώναξε τον πατέρα της. “Μπαμπά, έλα έξω γρήγορα!”, ήταν τα τελευταία της λόγια, πριν ο αδίστακτος δολοφόνος σηκώσει το όπλο και το κολλήσει στον κρόταφο της άτυχης γυμνάστριας. Ο τραγικός πατέρας άνοιξε την πόρτα του ισόγειου όπου μένει, κοίταξε δεξιά – αριστερά και στην αρχή δεν είδε τίποτα. Μετά αντίκρισε λίγο πιο πέρα τα δύο σώματα, το ένα κοντά στο άλλο.\nΣύμφωνα με τις πληροφορίες του Eleftheria Online, κανείς από τη γειτονιά, ούτε βέβαια ο άτυχος πατέρας δεν άκουσε πυροβολισμούς ή καβγά. Τα μέχρι τώρα στοιχεία που συνέλεξε η Ασφάλεια Καλαμάτας δείχνουν ότι ο Αλβανός της την είχε στημένη ξέροντας πότε γυρίζει από το γυμναστήριο και την αιφνιδίασε. Οι δυο τους όπως αναφέρουν οι ίδιες πληροφορίες είχαν για κάποιο διάστημα ερωτική σχέση, αλλά η κοπέλα τον χώρισε πριν δύο μήνες. Ελάχιστοι ήταν άλλωστε αυτοί που το γνώριζαν και μεταξύ αυτών δεν ήταν ο πατέρας της.\nΗ Ελίνα δεν είχε αδέρφια αλλά και λίγοι φίλοι οι οποίοι το γνώριζαν δεν ήξεραν τίποτα για το αν την είχε ποτέ απειλήσει. Ο Ε. Ισμαϊλάι είχε απελαθεί πριν περίπου ένα χρόνο γιατί δεν είχε άδεια διαμονής. Επέστρεψε άγνωστο πότε και δούλευε ως εργάτης, ενώ ξόδευε πολύ από το χρόνο του στο γυμναστήριο. Στην Ελλάδα ο μοναδικός συγγενής του είναι ένας ξάδερφός του αλλά δεν είχαν πολλά – πολλά οι δυο τους. Επαφές είχε με ελάχιστους ομοεθνείς του και κανένα στενό φίλο ο οποίος να ξέρει τη σχέση του με τη γυμνάστρια.\nΜια σφαίρα για τον κάθε έναν\nΣτον τόπο του εγκλήματος, έξω από το σπίτι της γυμνάστριας στην οδό Αβίας στην Καλαμάτα, οι αστυνομικοί της Σήμανσης βρήκαν δύο κάλυκες και το μικρό πυροβόλο όπλο. Κάποιοι μώλωπες στο πρόσωπο της κοπέλας ήταν αντίδραση του οργανισμού της στον πυροβολισμό: έτσι είπαν οι γιατροί που την εξέτασαν στο Νοσοκομείο της Καλαμάτας, όπου της έγινε και αξονική χωρίς να βρεθούν ίχνη από χτυπήματα. Ο Αλβανός την είχε πυροβολήσει από πολύ κοντινή απόσταση στο πλάι του κεφαλιού, και η σφαίρα βγήκε πίσω από το αυτί. Αυτό ήταν το μοναδικό τραύμα που έφερε πάνω της. Έχασε τη μάχη για τη ζωή σήμερα το μεσημέρι, στο Αττικό Νοσοκομείο όπου είχε μεταφερθεί.\nΤα ξημερώματα της Κυριακής, πριν προλάβει να μεταφερθεί στην Αθήνα, κατέληξε στο Νοσοκομείο Καλαμάτας ο Ε. Ισμαϊλάι. Αφού πυροβόλησε την Ελίνα, έβαλε το πιστόλι στο κρόταφο, τράβηξε τη σκανδάλη και η σφαίρα βγήκε από την άλλη μεριά.\nΣημειώνεται ότι μέχρι αυτή την ώρα δεν υπάρχουν αποτελέσματα από τη νεκροψία – νεκροτομή ούτε του ενός, ούτε του άλλου. Τα αποτελέσματα μπορεί να βοηθήσουν στο ερώτημα αν η γυμνάστρια πυροβολήθηκε εξ επαφής, κάτι που δεν έχει διευκρινιστεί απόλυτα από τα μέχρι τώρα στοιχεία. Αστυνομικές πηγές δεν αποκλείουν μάλιστα μόλις έβγαλε ο Αλβανός το όπλο, η γυμνάστρια να γύρισε για να φύγει. Μια εκτίμηση που ενισχύεται από το ότι η σφαίρα την βρήκε στο πλάι του κεφαλιού. Ωστόσο, χωρίς να υπάρχουν μάρτυρες οι οποίοι είδαν ή άκουσαν το παραμικρό, κανένας δεν μπορεί να πει με βεβαιότητα τι έγινε το μοιραίο βράδυ.\nΠηγή: Elefteria Online


Ο Αντιπρόεδρος της Ευρωπαϊκής Επιτροπής, αρμόδιος για την προώθηση του\nΕυρωπαϊκού Τρόπου Ζωής κ. Μαργαρίτης Σχοινάς θα ανοίξει τις εργασίες του Θερινού Σχολείου\n“An.EU.Affair”: Policy Analysis. Social & Foreign Affairs of the EU”, το οποίο διοργανώνεται\nδιαδικτυακά από το Κέντρο Αριστείας Jean Monnet “Visualising, Analysing and Learning about\nEU Studies” (JMCoE VisuALE) που εδρεύει στο Πανεπιστήμιο Πελοποννήσου, στη Σχολή\nΟ κ. Σχοινάς στην εναρκτήρια εισήγησή του με τίτλο: “European Way of Life: A Europe\nthat protects, a Europe that empowers” (Ευρωπαϊκός Τρόπος Ζωής: Μια Ευρώπη που\nπροστατεύει, μια Ευρώπη που ενδυναμώνει) θα αναφερθεί στην ανάγκη οικοδόμησης και\nυποστήριξης μιας ΕΕ που προστατεύει, ενδυναμώνει και υπερασπίζεται τους πολίτες της.\nΗ διαδικτυακή διάλεξη του κ. Σχοινά θα πραγματοποιηθεί τη Δευτέρα 12 Ιουλίου 2021,\nστις 10:00 π.μ. Θα ακολουθήσει μια σύντομη συζήτηση με τους Καθηγητές Ν. Δεμερτζή από το\nΕθνικό & Καποδιστριακό Πανεπιστήμιο Αθηνών και Κ. Χαζάκη από το Δημοκρίτειο\nΠανεπιστήμιο, καθώς και ένας κύκλος ερωτήσεων από τους συμμετέχοντες στο Θερινό Σχολείο.\nΗ γλώσσα εργασίας είναι τα Αγγλικά. Η συνεδρία θα ολοκληρωθεί στις 11.00 π.μ. και θα\nακολουθήσει το πρόγραμμα του Θερινού Σχολείου.\nΗ συνεδρία του Αντιπροέδρου της Κομισιόν κ. Σχοινά θα είναι ανοικτή σε όλους όσοι\nεπιθυμούν να την παρακολουθήσουν διαδικτυακά. Προκειμένου οι ενδιαφερόμενοι να\nαποκτήσουν δωρεάν πρόσβαση στην εκδήλωση θα πρέπει να κάνουν ηλεκτρονική εγγραφή στην\nαντίστοιχη φόρμα που θα βρουν στην ιστοσελίδα: https://visualeu.org


Το τούνελ, το φως και το ελλοχεύον πισωγύρισμα… | Protagon.gr\nΤο είδωλο του Αλ. Τσίπρα θαμπό. Αλλά καλό είναι να μην πάει σε εκλογές το φθινόπωρο | Aris Oikonomou/SOOC\nΗ «έξοδος» του Αυγούστου πρέπει να αποσυνδεθεί από άμεσες πολιτικές εξελίξεις, δηλαδή δεν πρέπει να γίνουν πρόωρες εκλογές το φθινόπωρο. Διαφορετικά, υπάρχει κίνδυνος η μεταμνημονιακή περίοδος να έχει αναταράξεις και να οδηγήσει σε οδυνηρή οπισθοδρόμηση, όπως το 2015\nΓιώργος Καρελιάς 25 Απριλίου 2018, 11:39\nΤο είδωλο του Αλ. Τσίπρα θαμπό. Αλλά καλό είναι να μην πάει σε εκλογές το φθινόπωρο\nΟταν φτάνεις στο τέλος ενός τούνελ περιμένεις να δεις το φως. Είναι αυτονόητο, δεν χρειάζεται περαιτέρω επεξήγηση. Η Ελλάδα βρίσκεται εδώ και οκτώ εννιά χρόνια στο τούνελ των Μνημονίων. Στις 19 Αυγούστου φτάνει στην «έξοδο». Θα δει και το «φως»; Και μόνο που τίθεται το ερώτημα σημαίνει ότι η απάντηση δεν είναι αυτονόητη. Χρειάζονται επεξηγήσεις.\nΔεδομένο πρώτο: η «έξοδος» θα γίνει. Είτε «καθαρή» είτε «επιτηρούμενη» είτε «βρώμικη», το δεδομένο αυτό δεν αλλάζει. Ούτε οι δανειστές θέλουν κάποια άλλη εξέλιξη, θέλουν να απαλλαγούν από το ελληνικό πρόβλημα.\nΔεδομένο δεύτερο: είτε με είτε χωρίς «προληπτική πιστωτική γραμμή» δεν φαίνεται να έχει ιδιαίτερη(οικονομική) σημασία. Αλλωστε, ακόμα και τραπεζίτες διαφωνούν μεταξύ τους για την αξία μιας τέτοιας «γραμμής» (εδώ και εδώ). Ο «κουμπαράς», που (φαίνεται ότι) σχηματίζεται, την αντικαθιστά και μπορεί να αποτελέσει μια «εγγύηση» τουλάχιστον για το πρώτο μετά την έξοδο διάστημα (εδώ).\nΔεδομένο τρίτο (θετικό): το 2014, όταν θα μπορούσε η χώρα να προετοιμάσει μια «προκαταρκτική» έξοδο, υπήρχαν ανυπέρβλητα εμπόδια. Οι Ευρωπαίοι ήταν δύσπιστοι απέναντι στην κυβέρνηση Σαμαρά, η αντιπολίτευση (ΣΥΡΙΖΑ) προκάλεσε πρόωρες εκλογές και όλα πήραν αναβολή. Ακολούθησε το «παρανοϊκό» πρώτο εξάμηνο του 2015 και τα υπόλοιπα είναι γνωστά. Σήμερα δεν υπάρχει στον ορίζοντα τέτοιο εμπόδιο. Η ημερομηνία της εξόδου είναι καθορισμένη, πολιτικό εμπόδιο δεν υπάρχει. Ο,τι κι αν γίνει μετά, οι δανειστές γνωρίζουν ότι δεν θα υπάρξει αλλαγή πορείας. Ακόμα κι αν γίνουν πρόωρες εκλογές, η πιθανότερη νικήτρια, η ΝΔ του Κυριάκου Μητσοτάκη, δεν εμπνέει ανησυχία στους Ευρωπαίους, όπως ενέπνεε ο ΣΥΡΙΖΑ του Αλέξη Τσίπρα το 2015.\nΔεδομένο τέταρτο (αρνητικό): Παρόλα αυτά, η έξοδος μπορεί να περιπλακεί, επειδή μοιραία θα συνδεθεί-συνδέεται ήδη- με τις εσωτερικές πολιτικές εξελίξεις. Μάλιστα, αν οι εκλογές γίνουν αμέσως μετά, το φθινόπωρο του τρέχοντος έτους, η σύνδεση αυτή θα είναι αμεσότατη και πιθανότατα αρνητική, επειδή και οι δύο πλευρές θα την εντάξουν στους εκλογικούς συνδυασμούς τους. Η αντιπολίτευση αμφισβητεί ήδη ότι ή έξοδος (θα) είναι «καθαρή» και επικαλείται τις δεσμεύσεις που έχει αναλάβει η κυβέρνηση για τα επόμενα χρόνια. Η κυβέρνηση, για να αποκρούσει αυτήν την επιχειρηματολογία, είναι πιθανό να καταφύγει σε «συμβολικές» κινήσεις ή και μέτρα προεκλογικού χαρακτήρα, που μπορεί να επισωρεύσουν πρόσθετες δυσκολίες για μετά τις εκλογές. Και οι δύο λογικές είναι λανθασμένες. Η αντιπολίτευση δεν έχει κανένα λόγο να προγκάει την κυβέρνηση σ’ αυτό το θέμα, σπρώχνοντάς την σε αποφάσεις και μέτρα που θα επιδεινώσουν την μετά την έξοδο περίοδο. Διότι απλούστατα αυτήν την περίοδο είναι πιθανό να διαχειριστεί εκείνη(η αντιπολίτευση) ως κυβέρνηση.\nΓι’ αυτό θα ήταν καλύτερα η «έξοδος» του Αυγούστου να αποσυνδεθεί από τέτοιες εξελίξεις, τουλάχιστον στο αμέσως επόμενο διάστημα. Δεν πρέπει να επαναληφθεί αυτό που έγινε το 2014. Αυτό σημαίνει ότι δεν πρέπει να γίνουν εκλογές το προσεχές φθινόπωρο. Βεβαίως, αυτό δεν συμφέρει την κυβέρνηση, η οποία τώρα μπορεί να εκμεταλλευθεί καλύτερα προπαγανδιστικά το «εμείς σας βγάλαμε από τα Μνημόνια». Δεν πειράζει, συμφέρει τη χώρα.\nΗ μετά τον Αύγουστο περίοδος πρέπει να είναι όσο το δυνατόν πιο ομαλή πολιτικά και οικονομικά, ώστε η έξοδος να μη στραβώσει. Αυτό σημαίνει ότι πρέπει να διασφαλιστεί πως το επιτόκιο δανεισμού της χώρας από τις περιβόητες αγορές πρέπει να είναι ανεκτό, δηλαδή να καταφέρει να ακολουθήσει το παράδειγμα της Κύπρου και, ακόμα καλύτερα, της Πορτογαλίας. Η οποία, με συνετή μεταμνημονιακή πορεία και κυβέρνηση αριστερών κομμάτων, κατάφερε να φτάσει και στα πρώτα δείγματα πραγματικής επιτυχίας με αντίκρυσμα στους πολίτες, όπως είναι η μικρή μεν αλλά σταθερή αύξηση ανά έτος του κατώτατου μισθού. Βεβαίως, το πορτογαλικό επίτευγμα συνδέεται και με την αύξηση του ΑΕΠ της χώρας, κάτι που πρέπει να τεθεί ως βασικός στόχος και στην Ελλάδα, για να μην οδηγηθούμε σε φούσκα που θα σκάσει γρήγορα\nΑν συμβεί αυτό και στην Ελλάδα, δηλαδή αν η πορεία είναι ομαλή όπως στην Πορτογαλία, η οκταετής παραμονή στο τούνελ θα έχει αποφέρει κάτι. Διαφορετικά, θα διαψευσθεί ο αισιόδοξος στίχος του τραγουδιού «βγαίνουμε μέσα απ’ το τούνελ, βγαίνουμε έξω στο φως».\nΘα βγούμε μεν από το τούνελ, αλλά φως δεν θα δούμε. Πισωγύρισμα το λένε και (θα) είναι οδυνηρότερο.


Απρίλιος 2021 - Πρωτοβουλία 1821-2021\nΠαλάσκα - Ψηφιακό Αρχείο 1821\nΑπρίλιος 2021 Μουσείο Ιστορίας και Φυσικής του 1ου Γυμνασίου Χίου\nΤΟ ΕΚΘΕΜΑ ΤΟΥ ΜΗΝΑ / ΑΠΡΙΛΙΟΣ 2021 Οι παλάσκες είναι ασημένιες και επιχρυσωμένες φυσιγγιοθήκες που περιείχαν έτοιμα φυσίγγια με μπαρούτι και βόλια.\nΟι παλάσκες είναι μεταλλικές θήκες στις ζώνες των πολεμιστών, μέσα στις οποίες τοποθετούσαν τις χαρτούτσες ή φουσέκια ή φισέκια. Η συγκεκριμένη είναι του 19ου αι., ορειχάλκινη, περίτεχνα διακοσμημένη. Φυλάσσεται στο Μουσείο Ιστορίας και Φυσικής του 1ου Γυμνασίου Χίου και εικονογραφεί την αρχική σελίδα του Ψηφιακού Αρχείου 1821.\nΣτο έκθεμα του μήνα για τον Απρίλιο αποφασίσαμε να παρουσιάσουμε το «Ψηφιακό Αρχείο 1821», που υλοποίησε τo Κέντρο Έρευνας για τις Ανθρωπιστικές Επιστήμες (KEAE), με αφορμή την επέτειο των διακοσίων χρόνων από την Ελληνική Επανάσταση. Πρόκειται για μια διαδικτυακή υποδομή που διασυνδέει για πρώτη φορά σε ένα ενιαίο ψηφιακό περιβάλλον, αρχειακό υλικό που αφορά το 1821, προερχόμενο από μεγάλους αρχειακούς και μουσειακούς φορείς της Ελλάδας. Στο Ψηφιακό Αρχείο 1821 περιλαμβάνονται πάνω από 45.000 ψηφιοποιημένα τεκμήρια (έγγραφα, εικόνες, ηχητικό υλικό). Το έργο υλοποιήθηκε με την υποστήριξη της Εθνικής Τράπεζας, του Κοινωφελούς Ιδρύματος Ιωάννη Σ. Λάτση και του Ιδρύματος Καπετάν Βασίλη και Κάρμεν Κωνσταντακόπουλου στο πλαίσιο της «Πρωτοβουλίας 1821-2021».


Με Ίνγκασον η αποστολή του ΠΑΟΚ Β για το ντέρμπι με τον Ολυμπιακό! - paoki.gr\nΑπόφαση ελήφθη και με τη σύμφωνη γνώμη του Ραζβάν Λουτσέσκου, ο ΠΑΟΚ Β θα ενισχυθεί με τον Ίνγκι Ίνγκασον σε μια προσπάθεια να επανέλθει σταδιακά και σε κανονικούς ρυθμούς.\nΚάλλιο αργά παρά ποτέ… Η αναμονή φαίνεται πως φτάνει στο τέλος της και μετά από μία μακρά περίοδο προετοιμασίας και συνεχών αναβολών, ο ΠΑΟΚ Β ετοιμάζεται να μπει στη μάχη της Betsson Super League 2. Η κλήρωση έφερε ντέρμπι στην πρεμιέρα με την δεύτερη ομάδα του Δικεφάλου να ξεκινάει τις επίσημες υποχρεώσεις στην έδρα του Ολυμπιακού Β.\nΤο αξιοσημείωτο της αποστολής που δημοσίευσε η ασπρόμαυρη ΠΑΕ έγκειται σε αυτό που ήταν ήδη γνωστό εδώ και ημέρες, πως η ομάδα θα ενισχυθεί με τον Ίνγκι Ίνγκασον. Όπως αναφέρουν οι Θεσσαλονικείς: «συμπεριλήφθηκε στην αποστολή για τη μάχη με τον Ολυμπιακό Β. Ο Ισλανδός μετά από μακρά περίοδο αποχής λόγω τραυματισμού αναμένεται να πάρει χρόνο συμμετοχής με τη δεύτερη ομάδα προκειμένου να επανέλθει σε κανονικούς ρυθμούς…».\nΑπό εκεί και πέρα, ο ΠΑΟΚ Β ολοκλήρωσε την προετοιμασία του για την επικείμενη αναμέτρηση με πρωινή προπόνηση στη Σουρωτή και το απόγευμα αναχωρεί αεροπορικώς για Αθήνα.\nΤαλιχμανίδη , Μπουργάνη, Παναγιώτου, Κουλιεράκη, Τσαούση, Τάχατο, Ίνγκασον , Καλουτσικίδη, Αποστολόπουλο, Γιαξή, Ουεντραόγκο, Σαλαμούρα, Μελετίδη, Κουλούρη, Τζίμα, Γαϊτανίδη, Χατζηστραβό, Φασίδη, Πανίδη, Γκορντεζιάνι, Γρόσδη.